title: Padomes Lēmums (KĀDP) 2018/716 (2018. gada 14. maijs), ar ko groza Lēmumu 2013/34/KĀDP par Eiropas Savienības militāro misiju, lai palīdzētu Mali bruņoto spēku apmācībā (EUTM Mali), un pagarina tā piemērošanu

text:
                  16.5.2018

                  LV

                  Eiropas Savienības Oficiālais Vēstnesis

                  L 120/8

            PADOMES LĒMUMS (KĀDP) 2018/716
      (2018. gada 14. maijs),
      ar ko groza Lēmumu 2013/34/KĀDP par Eiropas Savienības militāro misiju, lai palīdzētu Mali bruņoto spēku apmācībā (EUTM Mali), un pagarina tā piemērošanu
      EIROPAS SAVIENĪBAS PADOME,
      ņemot vērā Līgumu par Eiropas Savienību un jo īpaši tā 28. pantu, 42. panta 4. punktu un 43. panta 2. punktu,
      ņemot vērā Savienības Augstās pārstāves ārlietās un drošības politikas jautājumos priekšlikumu,
      tā kā:

                  (1)

                  Padome 2013. gada 17. janvārī pieņēma Lēmumu 2013/34/KĀDP (1) par ES militāro misiju, lai palīdzētu Mali bruņoto spēku apmācībā (EUTM Mali).

                  (2)

                  Padome 2013. gada 18. februārī pieņēma Lēmumu 2013/87/KĀDP (2) par EUTM Mali sākšanu.

                  (3)

                  Padome 2016. gada 23. martā pieņēma Lēmumu (KĀDP) 2016/446 (3), ar ko grozīja un pagarināja EUTM Mali pilnvaras un nodrošināja tai finanšu atsauces summu līdz 2018. gada 18. maijam.

                  (4)

                  Pēc misijas stratēģiskās pārskatīšanas Politikas un drošības komiteja ieteica EUTM Mali pilnvaras grozīt un pagarināt līdz 2020. gada 18. maijam.

                  (5)

                  Ir jānosaka arī finanšu atsauces summa, ko paredzēts izmantot, lai segtu ar EUTM Mali saistītos izdevumus laikposmā no 2018. gada 19. maija līdz 2020. gada 18. maijam.

                  (6)

                  Būtu attiecīgi jāgroza Lēmums 2013/34/KĀDP,

            IR PIEŅĒMUSI ŠO LĒMUMU.
      1. pants
      Lēmumu 2013/34/KĀDP ar šo groza šādi:

                  1)

                  lēmuma 1. pantu groza šādi:

                              a)

                              panta 1. punktam pievieno šādu teikumu:
                              “Turklāt EUTM Mali sniedz atbalstu nolūkā nodrošināt G5 Sāhelas apvienoto spēku spēju darboties to štābā.”;

                              b)

                              panta 2. punktu aizstāj ar šādu:
                              “2.   EUTM Mali mērķis ir reaģēt uz Mali bruņoto spēku un G5 Sāhelas apvienoto spēku operatīvajām vajadzībām, nodrošinot:

                                          a)

                                          atbalstu apmācībai un konsultācijām Mali bruņoto spēku interesēs, tostarp izmantojot decentralizētus pasākumus reģionos, kā arī atbalstu izglītībai par starptautiskajām humanitārajām tiesībām, civiliedzīvotāju aizsardzību un cilvēktiesībām;

                                          b)

                                          pēc Mali lūguma un sadarbojoties ar MINUSMA, ieguldījumu atbruņošanās, demobilizācijas un reintegrācijas procesā saskaņā ar miera nolīgumu, nodrošinot apmācības kursus, lai sekmētu iekļaujošu Mali bruņoto spēku atjaunošanu;

                                          c)

                                          atbalstu G5 Sāhelas procesam, izmantojot īpašas konsultācijas un atbalstu apmācībai nolūkā nodrošināt G5 Sāhelas apvienoto spēku spēju darboties.”;

                  2)

                  lēmuma 10. panta 2. punktu aizstāj ar šādu:
                  “2.   EUTM Mali kopējo izmaksu finanšu atsauces summa laikposmam no 2018. gada 19. maija līdz 2020. gada 18. maijam ir EUR 59 743 047,00. Padomes Lēmuma (KĀDP) 2015/528 (*1) 25. panta 1. punktā minētās finanšu atsauces summas procentuālā daļa ir 0 %, un minētā lēmuma 34. panta 3. punktā minētās uzņemšanās procentuālā daļa ir 30 %.

                     (*1)  Padomes Lēmums (KĀDP) 2015/528 (2015. gada 27. marts), ar ko izveido mehānismu tādu Eiropas Savienības operāciju kopējo izmaksu finansēšanas pārvaldībai, kuras skar militārus vai aizsardzības aspektus (Athena), un ar ko atceļ Lēmumu 2011/871/KĀDP (OV L 84, 28.3.2015., 39. lpp.).”;"

                  3)

                  lēmuma 12. panta 2. punktu aizstāj ar šādu:
                  “2.   EUTM Mali pilnvaras beidzas 2020. gada 18. maijā.”

            2. pants
      Šis lēmums stājas spēkā tā pieņemšanas dienā.

         Briselē, 2018. gada 14. maijā

               Padomes vārdā –

               priekšsēdētāja

            E. ZAHARIEVA

         (1)  Padomes Lēmums 2013/34/KĀDP (2013. gada 17. janvāris) par Eiropas Savienības militāro misiju, lai palīdzētu Mali bruņoto spēku apmācībā (EUTM Mali) (OV L 14, 18.1.2013., 19. lpp.).

         (2)  Padomes Lēmums 2013/87/KĀDP (2013. gada 18. februāris) par Eiropas Savienības militārās misijas sākšanu, lai palīdzētu Mali bruņoto spēku apmācībā (EUTM Mali) (OV L 46, 19.2.2013., 27. lpp.).

         (3)  Padomes Lēmums (KĀDP) 2016/446 (2016. gada 23. marts), ar ko groza Padomes Lēmumu 2013/34/KĀDP par Eiropas Savienības militāro misiju, lai palīdzētu Mali bruņoto spēku apmācībā (EUTM Mali), un pagarina tā piemērošanu (OV L 78, 24.3.2016., 74. lpp.).


title: Padomes Lēmums (ES) 2018/826 (2018. gada 28. maijs) par to, lai noslēgtu Nolīgumu par zinātnisko un tehnoloģisko sadarbību starp Eiropas Savienību un Libānas Republiku, kurā paredzēti noteikumi Libānas Republikas dalībai partnerībā pētniecības un inovācijas jomā Vidusjūras reģionā (PRIMA)

text:
               6.6.2018

               LV

               Eiropas Savienības Oficiālais Vēstnesis

               L 140/1

         PADOMES LĒMUMS (ES) 2018/826
   (2018. gada 28. maijs)
   par to, lai noslēgtu Nolīgumu par zinātnisko un tehnoloģisko sadarbību starp Eiropas Savienību un Libānas Republiku, kurā paredzēti noteikumi Libānas Republikas dalībai partnerībā pētniecības un inovācijas jomā Vidusjūras reģionā (PRIMA)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 186. pantu saistībā ar 218. panta 6. punkta a) apakšpunkta v) punktu,
   ņemot vērā Eiropas Komisijas priekšlikumu,
   ņemot vērā Eiropas Parlamenta piekrišanu (1),
   tā kā:

               (1)

               Eiropas Parlamenta un Padomes Lēmums (ES) 2017/1324 (2) paredz Savienības dalību partnerībā pētniecības un inovācijas jomā Vidusjūras reģionā (“PRIMA”), ko kopīgi īsteno vairākas dalībvalstis.

               (2)

               Libānas Republika (“Libāna”) ir izteikusi vēlmi pievienoties PRIMA kā iesaistītā valsts un ar tādiem pašiem noteikumiem kā dalībvalstīm un Pētniecības un inovācijas pamatprogrammas “Apvārsnis 2020” (2014.–2020. gads) asociētajām trešām valstīm, kas iesaistījušās PRIMA.

               (3)

               Saskaņā ar Lēmuma (ES) 2017/1324 1. panta 2. punktu Libāna kļūst par PRIMA iesaistīto valsti, ja ar Savienību tiek noslēgts starptautisks nolīgums sadarbībai zinātnes un tehnoloģiju jomā, kurā ir paredzēti noteikumi Libānas dalībai PRIMA.

               (4)

               Saskaņā ar Padomes Lēmumu (ES) 2018/467 (3)2018. gada 27. februārī tika parakstīts Nolīgums par zinātnisko un tehnoloģisko sadarbību starp Eiropas Savienību un Libānas Republiku, kurā paredzēti noteikumi Libānas Republikas dalībai partnerībā pētniecības un inovācijas jomā Vidusjūras reģionā (PRIMA) (“nolīgums”), ņemot vērā, ka tas vēl noslēdzams.

               (5)

               Nolīgums būtu jāapstiprina,

         IR PIEŅĒMUSI ŠO LĒMUMU.
   1. pants
   Ar šo Savienības vārdā tiek apstiprināts Nolīgums par zinātnisko un tehnoloģisko sadarbību starp Eiropas Savienību un Libānas Republiku, kurā paredzēti noteikumi Libānas Republikas dalībai partnerībā pētniecības un inovācijas jomā Vidusjūras reģionā (PRIMA) (4).
   2. pants
   Padomes priekšsēdētājs Savienības vārdā sniedz nolīguma 5. panta 2. punktā paredzēto paziņojumu (5).
   3. pants
   Šis lēmums stājas spēkā tā pieņemšanas dienā.

      Briselē, 2018. gada 28. maijā

            Padomes vārdā –

            priekšsēdētājs

         E. KARANIKOLOV

      (1)  2018. gada 17. aprīļa piekrišana (Oficiālajā Vēstnesī vēl nav publicēta).

      (2)  Eiropas Parlamenta un Padomes Lēmums (ES) 2017/1324 (2017. gada 4. jūlijs) par Savienības dalību partnerībā pētniecības un inovācijas jomā Vidusjūras reģionā (PRIMA), ko kopīgi īsteno vairākas dalībvalstis (OV L 185, 18.7.2017., 1. lpp.).

      (3)  Padomes Lēmums (ES) 2018/467 (2017. gada 25. septembris) par to, lai Savienības vārdā parakstītu un provizoriski piemērotu Nolīgumu par zinātnisko un tehnoloģisko sadarbību starp Eiropas Savienību un Libānas Republiku, kurā paredzēti noteikumi Libānas Republikas dalībai partnerībā pētniecības un inovācijas jomā Vidusjūras reģionā (PRIMA) (OV L 79, 22.3.2018., 1. lpp.).

      (4)  Nolīguma teksts ir publicēts OV L 79, 22.3.2018., 3. lpp., kopā ar lēmumu par tā parakstīšanu.

      (5)  Nolīguma spēkā stāšanās dienu Padomes Ģenerālsekretariāts publicēs Eiropas Savienības Oficiālajā Vēstnesī.


title: Padomes Lēmums (KĀDP) 2018/833 (2018. gada 4. jūnijs), ar kuru groza Lēmumu 2010/413/KĀDP, ar ko paredz ierobežojošus pasākumus pret Irānu

text:
               6.6.2018

               LV

               Eiropas Savienības Oficiālais Vēstnesis

               L 140/87

         PADOMES LĒMUMS (KĀDP) 2018/833
   (2018. gada 4. jūnijs),
   ar kuru groza Lēmumu 2010/413/KĀDP, ar ko paredz ierobežojošus pasākumus pret Irānu
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   ņemot vērā Padomes Lēmumu 2010/413/KĀDP (2010. gada 26. jūlijs), ar ko paredz ierobežojošus pasākumus pret Irānu un atceļ Kopējo nostāju 2007/140/KĀDP (1), un jo īpaši tā 23. panta 2. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2010. gada 26. jūlijā pieņēma Lēmumu 2010/413/KĀDP.

               (2)

               Saskaņā ar Lēmuma 2010/413/KĀDP 26. panta 3. punktu Padome ir pārskatījusi minētā lēmuma II pielikumā izklāstīto sarakstā iekļauto personu un vienību sarakstu.

               (3)

               Padome ir secinājusi, ka būtu jāatjaunina ieraksti attiecībā uz dažām personām un vienībām, kas iekļautas Lēmuma 2010/413/KĀDP II pielikumā.

               (4)

               Tāpēc būtu attiecīgi jāgroza Lēmums 2010/413/KĀDP,

         IR PIEŅĒMUSI ŠO LĒMUMU.
   1. pants
   Lēmuma 2010/413/KĀDP II pielikumu groza, kā izklāstīts šā lēmuma pielikumā.
   2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Luksemburgā, 2018. gada 4. jūnijā

            Padomes vārdā –

            priekšsēdētāja

         T. TSACHEVA

      (1)  OV L 195, 27.7.2010., 39. lpp.

      PIELIKUMS
      Lēmuma 2010/413/KĀDP II pielikumu groza šādi:

                  1)

                  zem virsraksta “I. Personas un vienības, kuras ir iesaistītas kodolprogrammas vai ballistisko raķešu programmas darbībās, un personas un vienības, kuras atbalsta Irānas valdību”, ar šādiem ierakstiem aizstāj attiecīgos ierakstus sarakstā, kas iekļauts zem apakšvirsraksta “B. Vienības”:

                              Nosaukums

                              Identifikācijas informācija

                              Pamatojums

                              Iekļaušanas datums

                              “42. g)

                                 Shetab Gaman (jeb Taamin Gostaran Pishgaman Azar)

                              Adrese: Norouzi Alley, No 2, Larestan Street, Motahari Avenue, Tehran

                              Rīkojas Yasa Part interesēs.

                              26.7.2010.

                              49.

                                 Noavaran Pooyamoj (jeb Noavaran Tejarat Paya, Bastan Tejerat Mabna, Behdis Tejarat (vai Bazarganis Behdis Tejarat Alborz Company, vai Behdis Tejarat General Trading Company), Fanavaran Mojpooya, Faramoj Company (vai Tosee Danesh Fanavari Faramoj), Green Emirate Paya, Mehbang Sana, Mohandesi Hedayat Control Paya, Pooya Wave Company, Towsee Fanavari Boshra)

                              Iesaistīšanās tādu materiālu iegādē, kas tiek kontrolēti un ko tieši izmanto Irānas urāna bagātināšanas programmas centrifūgu ražošanā.

                              23.5.2011.

                              55.

                                 Ashtian Tablo

                                 Ashtian Tablo – No 67, Ghods mirheydari St, Yoosefabad, Tehran

                              Iesaistīšanās tādu specializētu elektrisko iekārtu un materiālu ražošanā un piegādē, ko tieši izmanto Irānas kodolnozarē.

                              23.5.2011.”

                  2)

                  zem virsraksta “II. Islāma revolucionāro gvardu korpuss (IRGC)”, ar šādiem ierakstiem aizstāj attiecīgos ierakstus sarakstā, kas iekļauts zem apakšvirsraksta “A. Personas”:

                              Nosaukums

                              Identifikācijas informācija

                              Pamatojums

                              Iekļaušanas datums

                              “1.

                                 IRGC brigādes ģenerālis Javad DARVISH-VAND

                              Bijušais MODAFL pārstāvis inspekciju jomā. Atbildīgs par visiem MODAFL objektiem un iekārtām. Joprojām saistīts ar MODAFL un IRGC, tostarp sniedzot pakalpojumus tiem.

                              23.6.2008.

                              8.

                                 IRGC brigādes ģenerālis Mohammad Reza NAQDI

                              Dzimis 1953. gadā Nadjaf (Irākā).

                                 IRGC komandiera vietnieks kultūras un sociālo lietu jomā. Bijušais Basij pretošanās spēku komandieris.

                              26.7.2010.

                              10.

                                 Rostam QASEMI (jeb Rostam GHASEMI)

                              Dzimis 1961. gadā.

                              Bijušais Khatam al-Anbiya komandieris.

                              26.7.2010.

                              19.

                                 IRGC brigādes ģenerālis Amir Ali Haji ZADEH (jeb Amir Ali HAJIZADEH)

                                 IRGC gaisa spēku komandieris.

                              23.1.2012.”


               13.6.2018

               LV

               Eiropas Savienības Oficiālais Vēstnesis

               C 204/215

         P8_TA(2016)0329
   Revīzijas palātas locekļa iecelšana amatā — João Figueiredo

   Eiropas Parlamenta 2016. gada 13. septembra lēmums par priekšlikumu iecelt João Alexandre Tavares Gonçalves de Figueiredo par Revīzijas palātas locekli (C8-0260/2016 – 2016/0809(NLE))
   (Apspriešanās)
   (2018/C 204/30)

      Eiropas Parlaments,

               —

               ņemot vērā Līguma par Eiropas Savienības darbību 286. panta 2. punktu, saskaņā ar kuru Padome ar to ir apspriedusies (C8-0260/2016),

               —

               ņemot vērā Reglamenta 121. pantu,

               —

               ņemot vērā Budžeta kontroles komitejas ziņojumu (A8-0259/2016),

               A.

               tā kā Parlamenta Budžeta kontroles komiteja pārbaudīja amata kandidāta atbilstību, jo īpaši ņemot vērā Līguma par Eiropas Savienības darbību 286. panta 1. punktā noteiktās prasības;

               B.

               tā kā Budžeta kontroles komiteja 2016. gada 5. septembra sanāksmē uzklausīja Padomes izvirzīto Revīzijas palātas locekļa amata kandidātu,

               1.

               apstiprina Padomes priekšlikumu iecelt João Alexandre Tavares Gonçalves de Figueiredo par Revīzijas palātas locekli;

               2.

               uzdod priekšsēdētājam šo lēmumu nosūtīt Padomei un informēšanas nolūkā Revīzijas palātai, kā arī pārējām Eiropas Savienības iestādēm un dalībvalstu revīzijas iestādēm.


               13.6.2018

               LV

               Eiropas Savienības Oficiālais Vēstnesis

               C 204/225

         P8_TA(2016)0348
   Jauna komisāra iecelšana amatā
   Eiropas Parlamenta 2016. gada 15. septembra lēmums, ar ko apstiprina Julian King iecelšanu Komisijas locekļa amatā (C8-0339/2016 – 2016/0812(NLE))
   (2018/C 204/39)

      Eiropas Parlaments,

               —

               ņemot vērā Līguma par Eiropas Savienības darbību 246. panta otro daļu,

               —

               ņemot vērā Eiropas Atomenerģijas kopienas dibināšanas līguma 106.a pantu,

               —

               ņemot vērā Pamatnolīguma par Eiropas Parlamenta un Eiropas Komisijas attiecībām 6. punktu (1),

               —

               ņemot vērā 2016. gada 25. jūnijā iesniegto Komisijas locekļa Jonathan Hill paziņojumu par atkāpšanos no amata,

               —

               ņemot vērā Padomes 2016. gada 15. jūlija vēstuli, kurā Padome apspriedās ar Parlamentu par lēmumu, kas jāpieņem, vienojoties ar Komisijas priekšsēdētāju, par Julian King iecelšanu Komisijas locekļa amatā (C8-0339/2016),

               —

               ņemot vērā Pilsoņu brīvību, tieslietu un iekšlietu komitejas 2016. gada 12. septembrī rīkoto Julian King uzklausīšanu un pēc šīs uzklausīšanas sagatavoto novērtējuma paziņojumu,

               —

               ņemot vērā Reglamenta 118. pantu un XVI pielikumu,

               1.

               apstiprina Julian King iecelšanu par Komisijas locekli;

               2.

               uzdod priekšsēdētājam nosūtīt šo lēmumu Padomei, Komisijai un dalībvalstu valdībām.

      (1)  OV L 304, 20.11.2010., 47. lpp.


title: Politikas un drošības komitejas Lēmums (KĀDP) 2018/869 (2018. gada 5. jūnijs), ar ko pagarina Eiropas Savienības Tiesiskuma misijas Kosovā (Šis nosaukums neskar nostājas par statusu un atbilst ANO DP Rezolūcijai 1244 (1999) un Starptautiskās Tiesas atzinumam par Kosovas neatkarības deklarāciju.) (EULEX KOSOVO) misijas vadītāja pilnvaru termiņu (EULEX KOSOVO/1/2018)

text:
                  14.6.2018

                  LV

                  Eiropas Savienības Oficiālais Vēstnesis

                  L 149/24

            POLITIKAS UN DROŠĪBAS KOMITEJAS LĒMUMS (KĀDP) 2018/869
      (2018. gada 5. jūnijs),
      ar ko pagarina Eiropas Savienības Tiesiskuma misijas Kosovā (*1) (EULEX KOSOVO) misijas vadītāja pilnvaru termiņu (EULEX KOSOVO/1/2018)
      POLITIKAS UN DROŠĪBAS KOMITEJA,
      ņemot vērā Līgumu par Eiropas Savienību un jo īpaši tā 38. panta trešo daļu,
      ņemot vērā Padomes Vienoto rīcību 2008/124/KĀDP (2008. gada 4. februāris) par Eiropas Savienības Tiesiskuma misiju Kosovā (EULEX KOSOVO) (1), un jo īpaši tās 12. panta 2. punktu,
      tā kā:

                  (1)

                  Ievērojot Padomes Vienotās rīcības 2008/124/KĀDP 12. panta 2. punktu, Politikas un drošības komiteja (PDK) ir pilnvarota saskaņā ar Līguma 38. panta trešo daļu pieņemt attiecīgus lēmumus Eiropas Savienības Tiesiskuma misijas Kosovā (EULEX KOSOVO) politiskās kontroles un stratēģiskās virzības nodrošināšanai, tostarp lēmumu iecelt misijas vadītāju.

                  (2)

                  Padome 2018. gada 8. jūnijā pieņēma Lēmumu (KĀDP) 2018/856 (2), ar ko groza Vienoto rīcību 2008/124/KĀDP un pagarina EULEX KOSOVO darbību līdz 2020. gada 14. jūnijam.

                  (3)

                  PDK 2016. gada 20. jūlijā pieņēma Lēmumu (KĀDP) 2016/1207 (3), ar ko uz laikposmu no 2016. gada 1. septembra līdz 2017. gada 14. jūnijam par EULEX KOSOVO misijas vadītāju ieceļ Alexandra PAPADOPOULOU kundzi.

                  (4)

                  PDK 2017. gada 13. jūnijā pieņēma Lēmumu (KĀDP) 2017/1012 (4), ar ko uz laikposmu no 2017. gada 15. jūnija līdz 2018. gada 14. jūnijam pagarina EULEX KOSOVO misijas vadītājas Alexandra PAPADOPOULOU kundzes pilnvaru termiņu.

                  (5)

                  Savienības Augstā pārstāve ārlietās un drošības politikas jautājumos 2018. gada 31. maijā ierosināja EULEX KOSOVO misijas vadītājas Alexandra PAPADOPOULOU kundzes pilnvaru termiņu pagarināt uz laikposmu no 2018. gada 15. jūnija līdz 2019. gada 14. jūnijam,

            IR PIEŅĒMUSI ŠO LĒMUMU.
      1. pants
      Ar šo Eiropas Savienības Tiesiskuma misijas Kosovā (EULEX KOSOVO) misijas vadītājas Alexandra PAPADOPOULOU kundzes pilnvaru termiņš tiek pagarināts uz laikposmu no 2018. gada 15. jūnija līdz 2019. gada 14. jūnijam.
      2. pants
      Šis lēmums stājas spēkā tā pieņemšanas dienā.

         Briselē, 2018. gada 5. jūnijā

               Politikas un drošības komitejas vārdā –

               priekšsēdētājs

            W. STEVENS

         (*1)  Šis nosaukums neskar nostājas par statusu un atbilst ANO DP Rezolūcijai 1244 (1999) un Starptautiskās Tiesas atzinumam par Kosovas neatkarības deklarāciju.

         (1)  OV L 42, 16.2.2008., 92. lpp.

         (2)  Padomes Lēmums (KĀDP) 2018/856 (2018. gada 8. jūnijs), ar ko groza Vienoto rīcību 2008/124/KĀDP par Eiropas Savienības Tiesiskuma misiju Kosovā (EULEX KOSOVO) (OV L 146, 11.6.2018., 5. lpp.).

         (3)  Politikas un drošības komitejas Lēmums (KĀDP) 2016/1207 (2016. gada 20. jūlijs) par Eiropas Savienības Tiesiskuma misijas Kosovā EULEX KOSOVO vadītāja iecelšanu (EULEX KOSOVO/1/2016) (OV L 198, 23.7.2016., 49. lpp.).

         (4)  Politikas un drošības komitejas Lēmums (KĀDP) 2017/1012 (2017. gada 13. jūnijs) ar ko pagarina Eiropas Savienības Tiesiskuma misijas Kosovā (EULEX KOSOVO) misijas vadītāja pilnvaru termiņu (EULEX KOSOVO/1/2017) (OV L 153, 16.6.2017., 27. lpp.).


title: Eiropas Parlamenta un Padomes Lēmums (ES) 2018/853 (2018. gada 30. maijs), ar ko Eiropas Parlamenta un Padomes Regulu (ES) Nr. 1257/2013 un Direktīvas 94/63/EK un 2009/31/EK un Padomes Direktīvas 86/278/EEK un 87/217/EEK groza attiecībā uz procedurāliem noteikumiem vides ziņojumu sniegšanas jomā un ar ko atceļ Padomes Direktīvu 91/692/EEK

text:
                  14.6.2018

                  LV

                  Eiropas Savienības Oficiālais Vēstnesis

                  L 150/155

            EIROPAS PARLAMENTA UN PADOMES LĒMUMS (ES) 2018/853
      (2018. gada 30. maijs),
      ar ko Eiropas Parlamenta un Padomes Regulu (ES) Nr. 1257/2013 un Direktīvas 94/63/EK un 2009/31/EK un Padomes Direktīvas 86/278/EEK un 87/217/EEK groza attiecībā uz procedurāliem noteikumiem vides ziņojumu sniegšanas jomā un ar ko atceļ Padomes Direktīvu 91/692/EEK
      EIROPAS PARLAMENTS UN EIROPAS SAVIENĪBAS PADOME,
      ņemot vērā Līgumu par Eiropas Savienības darbību un jo īpaši tā 192. panta 1. punktu,
      ņemot vērā Eiropas Komisijas priekšlikumu,
      pēc leģislatīvā akta projekta nosūtīšanas valstu parlamentiem,
      ņemot vērā Eiropas Ekonomikas un sociālo lietu komitejas atzinumu (1),
      pēc apspriešanās ar Reģionu komiteju,
      saskaņā ar parasto likumdošanas procedūru (2),
      tā kā:

                  (1)

                  Padomes Direktīvas 86/278/EEK (3) un 87/217/EEK (4) balstās uz Eiropas Ekonomikas kopienas dibināšanas līguma 100. pantu un 235. pantu, tagad Līguma par Eiropas Savienības darbību (LESD) 115. pantu un 352. pantu. Grozījumi minētajās direktīvās šajā lēmumā ir saistīti ar Savienības vides politiku un tiešā veidā izriet no Padomes Direktīvas 91/692/EEK (5) atcelšanas, pamatojoties uz LESD 192. panta 1. punktu. Tāpēc ir lietderīgi veikt minētos grozījumus, pamatojoties uz LESD 192. panta 1. punktu.

                  (2)

                  Eiropas Parlamenta un Padomes Direktīva 94/63/EK (6) balstās uz Eiropas Ekonomikas kopienas dibināšanas līguma 100.a pantu, tagad LESD 114. pantu. Grozījumi minētajā direktīvā šajā lēmumā ir saistīti ar Savienības vides politiku un tiešā veidā izriet no Padomes Direktīvas 91/692/EEK atcelšanas, pamatojoties uz LESD 192. panta 1. punktu. Tāpēc ir lietderīgi veikt minētos grozījumus, pamatojoties uz LESD 192. panta 1. punktu.

                  (3)

                  Direktīva 91/692/EEK tika pieņemta, lai racionalizētu un uzlabotu nozares noteikumus par informācijas nosūtīšanu un ziņojumu publicēšanu saistībā ar dažām direktīvām par vides aizsardzību. Lai sasniegtu minēto mērķi, ar Direktīvu 91/692/EEK grozīja vairākas direktīvas, ieviešot vienotas ziņošanas prasības.

                  (4)

                  Ar Direktīvu 91/692/EEK ieviesto ziņošanas prasību izpilde ir kļuvusi apgrūtinoša un nelietderīga. Turklāt daudzi no Savienības tiesību aktiem, kas grozīti ar Direktīvu 91/692/EEK, ir aizstāti un vairs neietver tās ziņošanas prasības, kuras ieviestas ar minēto direktīvu. Piemēram, ar Eiropas Parlamenta un Padomes Direktīvu 2000/60/EK (7) tika atcelti septiņi Savienības tiesību akti ūdens resursu politikas jomā un netika pārņemta ziņošanas sistēma, kas ieviesta ar Direktīvu 91/692/EEK. Turklāt Eiropas Parlamenta un Padomes Direktīvā 2010/75/ES (8) nav atsauces uz Direktīvu 91/692/EEK, un tajā ir paredzēta atsevišķa ziņošanas sistēma.

                  (5)

                  Direktīvā 91/692/EEK nav paredzēta elektronisko līdzekļu izmantošana. Līdz ar Eiropas Vides aģentūras rīka Reportnet veiksmīgo izstrādi un nozares iniciatīvām ziņošanas racionalizācijas jomā – tādām kā ūdens informācijas sistēma Eiropai, – arvien biežāk tiek apšaubīta vajadzība pēc horizontāla tiesību akta par ziņojumu sniegšanu un šāda tiesību akta lietderīgums. Visbeidzot, līdz ar Eiropas Parlamenta un Padomes Direktīvas 2007/2/EK (9) pieņemšanu un saistīto kopīgās vides informācijas sistēmas izstrādi tika ieviesta modernāka un iedarbīgāka horizontāla pieeja ar Savienības vides politiku saistītajā informācijas pārvaldībā un ziņojumu sniegšanā.

                  (6)

                  Tāpēc Direktīva 91/692/EEK būtu jāatceļ.

                  (7)

                  Lielākā daļa ar Direktīvu 91/692/EEK grozīto direktīvu vairs nav spēkā. Tomēr Direktīvas 86/278/EEK un 87/217/EEK joprojām ir spēkā.

                  (8)

                  Direktīvā 86/278/EEK ir ietverta prasība dalībvalstīm sniegt ziņojumu par minētās direktīvas īstenošanu, pamatojoties uz anketu vai plānu, ko izstrādā Komisija saskaņā ar Direktīvā 91/692/EEK paredzēto procedūru. Lai izvairītos no juridiska vakuuma Direktīvas 91/692/EEK atcelšanas rezultātā, atsauce uz Direktīvu 91/692/EEK ir jāaizstāj ar atsauci uz Direktīvā 86/278/EEK minēto procedūru.

                  (9)

                  Saskaņā ar Direktīvu 87/217/EEK dalībvalstīm vairs nav jāsniedz ziņojumi, jo ir pieņemta Eiropas Parlamenta un Padomes Regula (EK) Nr. 1907/2006 (10), kas nosaka jēlazbesta un azbestu saturošu produktu ražošanas un izmantošanas pakāpenisku izbeigšanu Savienībā. Tāpēc ir lietderīgi svītrot attiecīgās ziņošanas prasības, kas izklāstītas minētajā direktīvā.

                  (10)

                  Pēc Direktīvas 91/692/EEK stāšanās spēkā atsauce uz minēto direktīvu tika iekļauta šādās regulās un direktīvās: Eiropas Parlamenta un Padomes Direktīva 94/62/EK (11), Direktīva 94/63/EK, Padomes Direktīva 1999/31/EK (12), Eiropas Parlamenta un Padomes Direktīva 2000/53/EK (13), Eiropas Parlamenta un Padomes Direktīva 2003/87/EK (14), Eiropas Parlamenta un Padomes Direktīva 2008/98/EK (15), Eiropas Parlamenta un Padomes Direktīva 2009/31/EK (16) un Eiropas Parlamenta un Padomes Regula (ES) Nr. 1257/2013 (17).

                  (11)

                  ES rīcības plānā pārejai uz aprites ekonomiku Komisija ierosināja grozīt Direktīvas 94/62/EK, 1999/31/EK, 2000/53/EK un 2008/98/EK, lai aizstātu atsauci uz Direktīvu 91/692/EEK.

                  (12)

                  Lai nodrošinātu dažu Direktīvas 86/278/EEK pielikumu noteikumu aktualitāti, būtu jādeleģē Komisijai pilnvaras pieņemt tādus aktus saskaņā ar LESD 290. pantu, kuri attiecas uz minēto noteikumu pielāgošanu zinātnes un tehnikas attīstībai. Tāpat lai nodrošinātu Direktīvas 2009/31/EK pielikumu aktualitāti, būtu jādeleģē Komisijai pilnvaras pieņemt tādus aktus saskaņā ar LESD 290. pantu, kuri attiecas uz minēto pielikumu pielāgošanu zinātnes un tehnikas attīstībai. Direktīvas 2009/31/EK pielikumu pielāgošanas rezultātā nevajadzētu pazemināt drošības līmeni vai vājināt monitoringa principus, kas noteikti ar minētajos pielikumos ietvertajiem kritērijiem. Ir īpaši būtiski, lai Komisija, veicot sagatavošanas darbus, rīkotu atbilstīgas apspriešanās, tostarp ekspertu līmenī, un lai minētās apspriešanās tiktu rīkotas saskaņā ar principiem, kas noteikti 2016. gada 13. aprīļa Iestāžu nolīgumā par labāku likumdošanas procesu (18). Jo īpaši, lai deleģēto aktu sagatavošanā nodrošinātu vienādu dalību, Eiropas Parlaments un Padome visus dokumentus saņem vienlaicīgi ar dalībvalstu ekspertiem, un minēto iestāžu ekspertiem ir sistemātiska piekļuve Komisijas ekspertu grupu sanāksmēm, kurās notiek deleģēto aktu sagatavošana.

                  (13)

                  Regulas (ES) Nr. 1257/2013 21. panta 2. punkta otrajā daļā ir atsauce uz Direktīvu 91/692/EEK, kas tiek atcelta. Saskaņā ar minēto normu pirmās ziņošanas laikposms sākas Regulas (ES) Nr. 1257/2013 piemērošanas dienā. Komisija 2016. gada 19. decembrī ar Īstenošanas lēmumu (ES) 2016/2323 (19) izveidoja Kuģu pārstrādes rūpnīcu Eiropas saraksta (Eiropas saraksts) pirmo versiju. Saskaņā ar Regulas (ES) Nr. 1257/2013 26. pantu dalībvalstis pirms minētās regulas piemērošanas dienas var atļaut kuģu pārstrādi veikt Eiropas sarakstā iekļautās kuģu pārstrādes rūpnīcās. Šādos apstākļos nepiemēro Eiropas Parlamenta un Padomes Regulu (EK) Nr. 1013/2006 (20). Lai nepieļautu pārrāvumu, kurā informācija netiek vākta saskaņā ar Regulu (EK) Nr. 1013/2006 vai Regulu (ES) Nr. 1257/2013, ir lietderīgi ieviest pārejas ziņošanas laikposmu starp pirmās paredzamās atļaujas datumu, ko attiecīgajā dalībvalstī nosaka saskaņā ar Regulas (ES) Nr. 1257/2013 26. pantu, un minētās regulas piemērošanas datumu katrā dalībvalstī, kura nolemj izmantot minētajā pantā paredzēto pārejas laikposmu. Lai mazinātu katrai šādai dalībvalstij radīto administratīvo slogu, nav nepieciešams, lai šādā pārejas laikposmā vāktā informācija tiktu apkopota atsevišķā ziņojumā. Tā vietā pietiktu, ja šādu informāciju iekļautu vai to pievienotu kā atsevišķu daļu pirmajā regulārajā ziņojumā, kas aptver trīs gadu laikposmu, sākot no Regulas (ES) Nr. 1257/2013 piemērošanas dienas.

                  (14)

                  Direktīvā 94/63/EK noteiktā ziņošanas prasība vairs nav nepieciešama minētās direktīvas īstenošanas kontrolei. Tāpēc attiecīgā norma būtu jāsvītro.

                  (15)

                  Ņemot vērā to, ka šā lēmuma mērķi – proti, grozīt vai atcelt tādus Savienības tiesību aktus vides ziņojumu sniegšanas jomā, kas vairs nav piemērojami vai būtiski, – nevar pietiekami labi sasniegt atsevišķās dalībvalstīs, bet minētās rīcības veida dēļ minēto mērķi var labāk sasniegt Savienības līmenī, Savienība var pieņemt pasākumus saskaņā ar Līguma par Eiropas Savienību 5. pantā noteikto subsidiaritātes principu. Saskaņā ar minētajā pantā noteikto proporcionalitātes principu šajā lēmumā paredz vienīgi tos pasākumus, kas ir vajadzīgi minētā mērķa sasniegšanai.

                  (16)

                  Tādēļ Regula (ES) Nr. 1257/2013 un Direktīvas 94/63/EK, 2009/31/EK, 86/278/EEK un 87/217/EEK būtu attiecīgi jāgroza,

            IR PIEŅĒMUŠI ŠO LĒMUMU.
      1. pants
      Grozījumi Direktīvā 2009/31/EK
      Direktīvu 2009/31/EK groza šādi:

                  1)

                  direktīvas 27. panta 1. punktu aizstāj ar šādu:
                  “1.   Dalībvalstis ik pēc trijiem gadiem iesniedz Komisijai ziņojumu par šīs direktīvas īstenošanu, tostarp par 25. panta 1. punkta b) apakšpunktā minēto reģistru. Pirmo ziņojumu Komisijai nosūta līdz 2011. gada 30. jūnijam. Ziņojumu sagatavo, pamatojoties uz anketu vai plānu, ko pieņem Komisija ar īstenošanas aktiem. Minētos īstenošanas aktus pieņem saskaņā ar 30. panta 2. punktā minēto pārbaudes procedūru. Anketu vai plānu nosūta dalībvalstīm vismaz sešus mēnešus pirms ziņojuma iesniegšanas termiņa.”;

                  2)

                  direktīvas 29. pantu aizstāj ar šādu:
                  “29. pants
                  Grozījumi pielikumos
                  Lai pielikumus grozītu nolūkā tos pielāgot zinātnes un tehnikas attīstībai, Komisija ir pilnvarota pieņemt deleģētos aktus saskaņā ar 29.a pantu. Šādas pielāgošanas rezultātā nedrīkst pazemināt drošības līmeni, kas noteikts ar I pielikumā ietvertajiem kritērijiem, vai vājināt II pielikumā ietvertos monitoringa principus.”;

                  3)

                  direktīvā iekļauj šādu pantu:
                  “29.a pants
                  Deleģēšanas īstenošana
                  1.   Pilnvaras pieņemt deleģētos aktus Komisijai piešķir, ievērojot šajā pantā izklāstītos nosacījumus.
                  2.   Pilnvaras pieņemt 29. pantā minētos deleģētos aktus Komisijai piešķir uz piecu gadu laikposmu no 2018. gada 4. jūlijs. Komisija sagatavo ziņojumu par pilnvaru deleģēšanu vēlākais deviņus mēnešus pirms piecu gadu laikposma beigām. Ziņojumu nosūta Eiropas Parlamentam un Padomei. Pilnvaru deleģēšana tiek automātiski pagarināta uz tāda paša ilguma laikposmiem, ja vien Eiropas Parlaments vai Padome neiebilst pret šādu pagarinājumu vēlākais trīs mēnešus pirms katra laikposma beigām.
                  3.   Eiropas Parlaments vai Padome jebkurā laikā var atsaukt 29. pantā minēto pilnvaru deleģēšanu. Ar lēmumu par atsaukšanu izbeidz tajā norādīto pilnvaru deleģēšanu. Lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī vai vēlākā dienā, kas tajā norādīta. Tas neskar jau spēkā esošos deleģētos aktus.
                  4.   Pirms deleģētā akta pieņemšanas Komisija apspriežas ar ekspertiem, kurus katra dalībvalsts iecēlusi saskaņā ar principiem, kas noteikti 2016. gada 13. aprīļa Iestāžu nolīgumā par labāku likumdošanas procesu (*1).
                  5.   Tiklīdz Komisija pieņem deleģētu aktu, tā par to paziņo vienlaikus Eiropas Parlamentam un Padomei.
                  6.   Saskaņā ar 29. pantu pieņemts deleģētais akts stājas spēkā tikai tad, ja divos mēnešos no dienas, kad minētais akts paziņots Eiropas Parlamentam un Padomei, ne Eiropas Parlaments, ne Padome nav izteikuši iebildumus, vai ja pirms minētā laikposma beigām gan Eiropas Parlaments, gan Padome ir informējuši Komisiju par savu nodomu neizteikt iebildumus. Pēc Eiropas Parlamenta vai Padomes iniciatīvas šo laikposmu pagarina par diviem mēnešiem.

                     (*1)  OV L 123, 12.5.2016., 1. lpp.;”"

                  4)

                  direktīvas 30. pantu aizstāj ar šādu:
                  “30. pants
                  Komiteju procedūra
                  1.   Komisijai palīdz Klimata pārmaiņu komiteja, kas izveidota ar Eiropas Parlamenta un Padomes Regulas (ES) Nr. 525/2013/EK (*2) 26. pantu. Minētā komiteja ir komiteja Eiropas Parlamenta un Padomes Regulas (ES) Nr. 182/2011 (*3) nozīmē.
                  2.   Ja ir atsauce uz šo punktu, piemēro Regulas (ES) Nr. 182/2011 5. pantu.

                     (*2)  Eiropas Parlamenta un Padomes Regula (ES) Nr. 525/2013 (2013. gada 21. maijs) par mehānismu siltumnīcefekta gāzu emisiju pārraudzībai un ziņošanai un citas informācijas ziņošanai valstu un Savienības līmenī saistībā ar klimata pārmaiņām un par Lēmuma Nr. 280/2004/EK atcelšanu (OV L 165, 18.6.2013., 13. lpp.)."

                     (*3)  Eiropas Parlamenta un Padomes Regula (ES) Nr. 182/2011 (2011. gada 16. februāris), ar ko nosaka normas un vispārīgus principus par dalībvalstu kontroles mehānismiem, kuri attiecas uz Komisijas īstenošanas pilnvaru izmantošanu (OV L 55, 28.2.2011., 13. lpp.).”."

            2. pants
      Grozījumi Direktīvā 86/278/EEK
      Direktīvu 86/278/EEK groza šādi:

                  1)

                  direktīvas 13. pantu aizstāj ar šādu:
                  “13. pants
                  Lai pielikumus grozītu nolūkā tos pielāgot zinātnes un tehnikas attīstībai, Komisija ir pilnvarota pieņemt deleģētos aktus saskaņā ar 15.a pantu.
                  Pirmo daļu nepiemēro IA, IB un IC pielikumā uzskaitītajiem parametriem un lielumiem, kā arī jebkādiem faktoriem, kas varētu ietekmēt minēto lielumu novērtēšanu, un IIA un IIB pielikumā minētajiem analīzes parametriem.”;

                  2)

                  direktīvas 14. pantu svītro;

                  3)

                  direktīvas 15. pantu aizstāj ar šādu:
                  “15. pants
                  1.   Komisijai palīdz komiteja, kas izveidota ar Eiropas Parlamenta un Padomes Direktīvas 2008/98/EK (*4) 39. pantu. Minētā komiteja ir komiteja Eiropas Parlamenta un Padomes Regulas (ES) Nr. 182/2011 (*5) nozīmē.
                  2.   Ja ir atsauce uz šo punktu, piemēro Regulas (ES) Nr. 182/2011 5. pantu.

                     (*4)  Eiropas Parlamenta un Padomes Direktīva 2008/98/EK (2008. gada 19. novembris) par atkritumiem un par dažu direktīvu atcelšanu (OV L 312, 22.11.2008., 3. lpp.)."

                     (*5)  Eiropas Parlamenta un Padomes Regula (ES) Nr. 182/2011 (2011. gada 16. februāris), ar ko nosaka normas un vispārīgus principus par dalībvalstu kontroles mehānismiem, kuri attiecas uz Komisijas īstenošanas pilnvaru izmantošanu (OV L 55, 28.2.2011., 13. lpp.).”;"

                  4)

                  direktīvā iekļauj šādu pantu:
                  “15.a pants
                  1.   Pilnvaras pieņemt deleģētos aktus Komisijai piešķir, ievērojot šajā pantā izklāstītos nosacījumus.
                  2.   Pilnvaras pieņemt 13. pantā minētos deleģētos aktus Komisijai piešķir uz piecu gadu laikposmu no 2018. gada 4. jūlijs. Komisija sagatavo ziņojumu par pilnvaru deleģēšanu vēlākais deviņus mēnešus pirms piecu gadu laikposma beigām. Ziņojumu nosūta Eiropas Parlamentam un Padomei. Pilnvaru deleģēšana tiek automātiski pagarināta uz tāda paša ilguma laikposmiem, ja vien Eiropas Parlaments vai Padome neiebilst pret šādu pagarinājumu vēlākais trīs mēnešus pirms katra laikposma beigām.
                  3.   Eiropas Parlaments vai Padome jebkurā laikā var atsaukt 13. pantā minēto pilnvaru deleģēšanu. Ar lēmumu par atsaukšanu izbeidz tajā norādīto pilnvaru deleģēšanu. Lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī vai vēlākā dienā, kas tajā norādīta. Tas neskar jau spēkā esošos deleģētos aktus.
                  4.   Pirms deleģētā akta pieņemšanas Komisija apspriežas ar ekspertiem, kurus katra dalībvalsts iecēlusi saskaņā ar principiem, kas noteikti 2016. gada 13. aprīļa Iestāžu nolīgumā par labāku likumdošanas procesu (*6).
                  5.   Tiklīdz Komisija pieņem deleģētu aktu, tā par to paziņo vienlaikus Eiropas Parlamentam un Padomei.
                  6.   Saskaņā ar 13. pantu pieņemts deleģētais akts stājas spēkā tikai tad, ja divos mēnešos no dienas, kad minētais akts paziņots Eiropas Parlamentam un Padomei, ne Eiropas Parlaments, ne Padome nav izteikuši iebildumus, vai ja pirms minētā laikposma beigām gan Eiropas Parlaments, gan Padome ir informējuši Komisiju par savu nodomu neizteikt iebildumus. Pēc Eiropas Parlamenta vai Padomes iniciatīvas šo laikposmu pagarina par diviem mēnešiem.

                     (*6)  OV L 123, 12.5.2016., 1. lpp.;”"

                  5)

                  direktīvas 17. panta pirmo daļu aizstāj ar šādu:
                  “Reizi trijos gados dalībvalstis Komisijai nosūta nozares ziņojumu ar informāciju par šīs direktīvas īstenošanu, šis ziņojums attiecas arī uz citām piemērotām Kopienas direktīvām. Nozares ziņojumus sagatavo, pamatojoties uz anketu vai plānu, ko pieņem Komisija ar īstenošanas aktu. Minēto īstenošanas aktu pieņem saskaņā ar 15. panta 2. punktā minēto pārbaudes procedūru. Anketu vai plānu dalībvalstīm nosūta sešus mēnešus pirms ziņojumā aptvertā laikposma sākuma. Ziņojumu Komisijai nosūta deviņu mēnešu laikā pēc tam, kad beidzies ziņojumā aptvertais trīs gadu laikposms.”.

            3. pants
      Grozījums Direktīvā 87/217/EEK
      Direktīvas 87/217/EEK 13. pantā svītro 1. punktu.
      4. pants
      Grozījums Regulā (ES) Nr. 1257/2013
      Regulas (ES) Nr. 1257/2013 21. pantā 2. punktu aizstāj ar šādu:

         “2.   Katrs ziņojums aptver trīs gadu laikposmu, un Komisijai šo ziņojumu elektroniski nosūta ne vēlāk kā deviņus mēnešus pēc tam, kad beidzies ziņojumā aptvertais trīs gadu laikposms.
         Pirmais elektroniskais ziņojums aptver trīs gadu laikposmu, kas sākas ar šīs regulas piemērošanas dienu saskaņā ar 32. panta 1. punktu. Ja dalībvalsts saskaņā ar 26. pantu atļauj kuģu pārstrādi veikt Eiropas sarakstā iekļautās kuģu pārstrādes rūpnīcās pirms šīs regulas piemērošanas dienas, attiecīgās dalībvalsts pirmais elektroniskais ziņojums aptver arī laikposmu no šādas atļaujas dienas līdz šīs regulas piemērošanas dienai.
         Ne vēlāk kā deviņus mēnešus pēc dalībvalstu ziņojumu saņemšanas Komisija publicē ziņojumu par šīs regulas piemērošanu.”.

      5. pants
      Grozījumi Direktīvā 94/63/EK
      Direktīvu 94/63/EK groza šādi:

                  1)

                  direktīvas 4. panta 4. punkta otro daļu aizstāj ar šādu:
                  “Dalībvalstis informē Komisiju par termināliem, uz kuriem attiecas šāda atkāpe.”;

                  2)

                  direktīvas 6. panta 4. punkta otro daļu aizstāj ar šādu:
                  “Dalībvalstis Komisijai dara zināmus datus par teritorijām, kurām tās paredz pieļaut šādu atkāpi, un attiecīgi par visām izmaiņām šajās teritorijās.”;

                  3)

                  direktīvas 9. pantu aizstāj ar šādu;
                  “9. pants
                  Uzraudzība un ziņošana
                  Komisija ir aicināta iesniegt tās ziņojumus, ja nepieciešams, ar priekšlikumiem šīs direktīvas grozīšanai, jo īpaši par tās darbības jomas paplašināšanu, lai ietvertu tvaiku kontroles un pārstrādes sistēmas pārsūknēšanas iekārtās un kuģos.”.

            6. pants
      Direktīvas 91/692/EEK atcelšana
      Direktīvu 91/692/EEK atceļ.
      7. pants
      Stāšanās spēkā
      Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.

         Strasbūrā, 2018. gada 30. maijā

               Eiropas Parlamenta vārdā –

               priekšsēdētājs

            A. TAJANI

               Padomes vārdā –

               priekšsēdētāja

            L. PAVLOVA

         (1)  OV C 173, 31.5.2017., 82. lpp.

         (2)  Eiropas Parlamenta 2018. gada 18. aprīļa nostāja (Oficiālajā Vēstnesī vēl nav publicēta) un Padomes 2018. gada 14. maija lēmums.

         (3)  Padomes Direktīva 86/278/EEK (1986. gada 12. jūnijs) par vides, jo īpaši augsnes, aizsardzību, lauksaimniecībā izmantojot notekūdeņu dūņas (OV L 181, 4.7.1986., 6. lpp.).

         (4)  Padomes Direktīva 87/217/EEK (1987. gada 19. marts) par vides piesārņojuma ar azbestu novēršanu un samazināšanu (OV L 85, 28.3.1987., 40. lpp.).

         (5)  Padomes Direktīva 91/692/EEK (1991. gada 23. decembris), ar ko standartizē un racionalizē ziņojumus par to, kā īsteno dažas direktīvas, kas attiecas uz vidi (OV L 377, 31.12.1991., 48. lpp.).

         (6)  Eiropas Parlamenta un Padomes Direktīva 94/63/EK (1994. gada 20. decembris) par kontroli attiecībā uz gaistošu organisko savienojumu (GOS) emisiju, ko rada benzīna glabāšana un nosūtīšana no termināliem uz degvielas uzpildes stacijām (OV L 365, 31.12.1994., 24. lpp.).

         (7)  Eiropas Parlamenta un Padomes Direktīva 2000/60/EK (2000. gada 23. oktobris), ar ko izveido sistēmu Kopienas rīcībai ūdens resursu politikas jomā (OV L 327, 22.12.2000., 1. lpp.).

         (8)  Eiropas Parlamenta un Padomes Direktīva 2010/75/ES (2010. gada 24. novembris) par rūpnieciskajām emisijām (piesārņojuma integrēta novēršana un kontrole) (OV L 334, 17.12.2010., 17. lpp.).

         (9)  Eiropas Parlamenta un Padomes Direktīva 2007/2/EK (2007. gada 14. marts), ar ko izveido Telpiskās informācijas infrastruktūru Eiropas Kopienā (INSPIRE) (OV L 108, 25.4.2007., 1. lpp.).

         (10)  Eiropas Parlamenta un Padomes Regula (EK) Nr. 1907/2006 (2006. gada 18. decembris), kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH) un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK (OV L 396, 30.12.2006., 1. lpp.).

         (11)  Eiropas Parlamenta un Padomes Direktīva 94/62/EK (1994. gada 20. decembris) par iepakojumu un izlietoto iepakojumu (OV L 365, 31.12.1994., 10. lpp.).

         (12)  Padomes 1999. gada 26. aprīļa Direktīva 1999/31/EK par atkritumu poligoniem (OV L 182, 16.7.1999., 1. lpp.).

         (13)  Eiropas Parlamenta un Padomes Direktīva 2000/53/EK (2000. gada 18. septembris) par nolietotiem transportlīdzekļiem (OV L 269, 21.10.2000., 34. lpp.).

         (14)  Eiropas Parlamenta un Padomes Direktīva 2003/87/EK (2003. gada 13. oktobris), ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Kopienā un groza Padomes Direktīvu 96/61/EK (OV L 275, 25.10.2003., 32. lpp.).

         (15)  Eiropas Parlamenta un Padomes Direktīva 2008/98/EK (2008. gada 19. novembris) par atkritumiem un par dažu direktīvu atcelšanu (OV L 312, 22.11.2008., 3. lpp.).

         (16)  Eiropas Parlamenta un Padomes Direktīva 2009/31/EK (2009. gada 23. aprīlis) par oglekļa dioksīda ģeoloģisko uzglabāšanu un grozījumiem Padomes Direktīvā 85/337/EEK, Eiropas Parlamenta un Padomes Direktīvās 2000/60/EK, 2001/80/EK, 2004/35/EK, 2006/12/EK, 2008/1/EK un Regulā (EK) Nr. 1013/2006 (OV L 140, 5.6.2009., 114. lpp.).

         (17)  Eiropas Parlamenta un Padomes Regula (ES) Nr. 1257/2013 (2013. gada 20. novembris) par kuģu pārstrādi un ar ko groza Regulu (EK) Nr. 1013/2006 un Direktīvu 2009/16/EK (OV L 330, 10.12.2013., 1. lpp.).

         (18)  OV L 123, 12.5.2016., 1. lpp.

         (19)  Komisijas Īstenošanas lēmums (ES) 2016/2323 (2016. gada 19. decembris), ar ko izveido kuģu pārstrādes rūpnīcu Eiropas sarakstu saskaņā ar Eiropas Parlamenta un Padomes Regulu (ES) Nr. 1257/2013 par kuģu pārstrādi (OV L 345, 20.12.2016., 119. lpp.).

         (20)  Eiropas Parlamenta un Padomes Regula (EK) Nr. 1013/2006 (2006. gada 14. jūnijs) par atkritumu sūtījumiem (OV L 190, 12.7.2006., 1. lpp.).


Komisijas 04.06.2018. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.8906 - Goodyear / Bridgestone) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


title: Padomes Lēmums (2018. gada 13. jūlijs), ar ko ieceļ vienu Eiropas Dzimumu līdztiesības institūta valdes locekļa vietnieku no Grieķijas

text:
               18.7.2018

               LV

               Eiropas Savienības Oficiālais Vēstnesis

               C 251/5

         PADOMES LĒMUMS
   (2018. gada 13. jūlijs),
   ar ko ieceļ vienu Eiropas Dzimumu līdztiesības institūta valdes locekļa vietnieku no Grieķijas
   (2018/C 251/04)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes Regulu (EK) Nr. 1922/2006 (2006. gada 20. decembris) par Eiropas Dzimumu līdztiesības institūta izveidi (1) un jo īpaši tās 10. pantu,
   tā kā:

               (1)

               Padome ar 2016. gada 26. maija lēmumu (2) iecēla 18 Eiropas Dzimumu līdztiesības institūta valdes locekļus un 17 vietniekus uz laikposmu no 2016. gada 1. jūnija līdz 2019. gada 31. maijam.

               (2)

               Grieķijas valdība ir izvirzījusi vienu kandidātu brīvajai vietnieka amata vietai,

         IR PIEŅĒMUSI ŠO LĒMUMU.
   1. pants
   Ar šo par Eiropas Dzimumu līdztiesības institūta valdes locekļa vietnieku no Grieķijas uz atlikušo pašreizējā pilnvaru termiņa laiku, kas beidzas 2019. gada 31. maijā, ieceļ:
   VALDĪBU PĀRSTĀVJI

               Valsts

               Locekļi

               Vietnieki

               Grieķija

                  Dimitrios PLATIS kungs

         2. pants
   Vēl neizvirzītos locekļus un viņu vietniekus Padome iecels vēlāk.
   3. pants
   Šis lēmums stājas spēkā tā pieņemšanas dienā.

      Briselē, 2018. gada 13. jūlijā

            Padomes vārdā –

            priekšsēdētājs

         H. LÖGER

      (1)  OV L 403, 30.12.2006., 9. lpp.

      (2)  Padomes Lēmums (2016. gada 26. maijs), ar ko ieceļ Eiropas Dzimumu līdztiesības institūta valdes locekļus un viņu vietniekus (OV C 199, 4.6.2016., 5. lpp.).


title: Komisijas Lēmums (2018. gada 17. jūlijs), ar ko izveido Komisijas ekspertu grupu “Veselības veicināšanas, slimību profilakses un nepārnēsājamu slimību pārvaldības koordinācijas grupa” un atceļ Lēmumu, ar ko izveido Komisijas ekspertu grupu reto slimību jomā, un Lēmumu, ar ko izveido Komisijas ekspertu grupu vēža apkarošanai (Dokuments attiecas uz EEZ.)

text:
               18.7.2018

               LV

               Eiropas Savienības Oficiālais Vēstnesis

               C 251/9

         KOMISIJAS LĒMUMS
   (2018. gada 17. jūlijs),
   ar ko izveido Komisijas ekspertu grupu “Veselības veicināšanas, slimību profilakses un nepārnēsājamu slimību pārvaldības koordinācijas grupa” un atceļ Lēmumu, ar ko izveido Komisijas ekspertu grupu reto slimību jomā, un Lēmumu, ar ko izveido Komisijas ekspertu grupu vēža apkarošanai
   (Dokuments attiecas uz EEZ)
   (2018/C 251/07)
   EIROPAS KOMISIJA,
   ņemot vērā Līgumu par Eiropas Savienības darbību,
   tā kā:

               (1)

               Saskaņā ar Līguma par Eiropas Savienības darbību 168. panta 2. punktu dalībvalstīm saziņā ar Komisiju savstarpēji jākoordinē politika un programmas jomās, kas minētas attiecīgā panta 1. punktā. Komisija, uzturot ciešus sakarus ar dalībvalstīm, var nākt klajā ar dažādiem lietišķām iniciatīvām, kas veicina šādu koordināciju, jo īpaši ar iniciatīvām, kuru mērķis ir izstrādāt vadlīnijas un rādītājus, organizēt apmaiņu ar paraugpraksi un sagatavot elementus, kas vajadzīgi periodiskai apsekošanai un izvērtēšanai.

               (2)

               2010. gada 7. decembrī tika pieņemti Eiropadomes secinājumi “Inovatīvas pieejas hroniskām slimībām sabiedrības veselības un veselības aprūpes sistēmās” (1), kuri dalībvalstis aicināja apzināt labu praksi attiecībā uz hroniskām slimībām un ar šo praksi apmainīties.

               (3)

               Komisija 2014. gada 4. aprīlī pieņēma Communication on effective, accessible and resilient health systems (2), kurā paredzēts, ka iniciatīvas, ar kuru starpniecību Savienība var palīdzēt dalībvalstu rīcībpolitikas veidotājiem, galveno uzmanību pievērsīs metodēm un rīkiem, kas dalībvalstīm paver iespēju panākt, ka to veselības aizsardzības sistēmas ir rezultatīvākas, piekļūstamākas un izturētspējīgākas.

               (4)

               2016. gada 22. novembrī Komisija pieņēma “Paziņojumu Eiropas Parlamentam, Padomei, Eiropas Ekonomikas un sociālo lietu komitejai un Reģionu komitejai “Turpmākie pasākumi ilgtspējīgai Eiropas nākotnei: Eiropas rīcība ilgtspējības jomā”” (3), kurā paziņoja, ka Savienība ir pilnīgi apņēmusies būt par priekšgājēju ANO satvarā pieņemtās “Ilgtspējīgas attīstības programmas 2030. gadam” un tās ilgtspējīgas attīstības mērķu īstenošanā. Turklāt, palīdzēdama īstenot ilgtspējīgas attīstības mērķi Nr. 3 “Nodrošināt veselīgu dzīvi un sekmēt labklājību visu vecumu iedzīvotājiem”, Savienība dalībvalstu darbības papildina ar tiesību aktiem un citām iniciatīvām, kas pievēršas sabiedrības veselībai, veselības aprūpes sistēmām un veselības problēmām, kuras saistītas ar vidi. Komisija dalībvalstīm palīdzēs attiecībā uz šo mērķi sasniegt savus mērķrādītājus, jo īpaši mazinot mirstību no hroniskām slimībām.

               (5)

               Eiropas Parlamenta un Padomes Regula (ES) Nr. 282/2014 (4), ar ko izveido trešo Savienības rīcības programmu veselības jomā (2014.–2020. gads), paredz, ka viena no Programmas tematiskajām prioritātēm ir veicināt veselību, īstenot slimību profilaksi un veidot veselīgam dzīvesveidam labvēlīgu vidi. Pie šīs prioritātes darbībām pieder atbalstīt ar hronisku slimību, arī vēža, novecošanās slimību un neirodeģeneratīvu slimību, profilaksi saistītas sadarbības un tīklu veidošanu Savienībā un pilnveidot reaģēšanu šādu slimību gadījumā, šajā nolūkā apmainoties ar zināšanām un labu praksi, kā arī izstrādājot kopīgas aktivitātes attiecībā uz nepārnēsājamu slimību profilaksi, agrīnu atklāšanu un pārvaldību.

               (6)

               Ņemot vērā šīs saistības un pienākumus sabiedrības veselības jomā, tātad jāizveido veselības veicināšanas, slimību profilakses un nepārnēsājamu slimību pārvaldības ekspertu grupa, jādefinē tās uzdevumi un struktūra.

               (7)

               Komisijas Lēmums C(2016) 3301 (5) nosaka pārskatītu noteikumu kopumu, kuri paredzēti visām Komisijas ekspertu grupām. Jauno noteikumu mērķis ir ieviest vairāk skaidrības un pārredzamības attiecībā uz ekspertu grupu sastāvu. Līdz ar to atbilstoši minētajam lēmumam būtu jādefinē veselības veicināšanas, slimību profilakses un nepārnēsājamu slimību pārvaldības ekspertu grupas uzdevumi un struktūra.

               (8)

               Ekspertu grupai būtu Komisijai jāsniedz padomi un speciālas zināšanas par Savienības aktivitāšu izveidi un īstenošanu veselības veicināšanas, slimību profilakses un nepārnēsājamu slimību pārvaldības laukā, kā arī jāsekmē dalībvalstu un dažādo iesaistīto pušu apmaiņa ar attiecīgu pieredzi, rīcībpolitikām un praksi.

               (9)

               Šai ekspertu grupai būtu Komisija jākonsultē, kā izraudzīties tādu labo praksi un paraugpraksi dalībvalstu atbalstam veselības veicināšanā, slimību profilaksē un nepārnēsājamu slimību pārvaldībā, kura tiktu pārnesta un īstenota, izmantojot ES veselības programmu vai citus Savienības finanšu instrumentus.

               (10)

               Šai ekspertu grupai būtu jāpalīdz dalībvalstīm ilgtspējīgas attīstības mērķa Nr. 3 sasniegšanā un jo īpaši jāsamazina priekšlaicīga mirstība no nepārnēsājamām slimībām.

               (11)

               Ekspertu grupai būtu jākonsultē Komisija tās centienos koordinēt darbības, kas palīdz samazināt nepārnēsājamu slimību izraisītu pāragru mirstību.

               (12)

               Ekspertu grupai būtu jākonsultē Komisija par to, kā veselības veicināšanā, slimību profilaksē un nepārnēsājamu slimību pārvaldībā plašāk ieviest pētniecības rezultātus.

               (13)

               Ekspertu grupai savas aktivitātes būtu jākoordinē ar veselības informācijas ekspertu grupu (EGHI), kura Komisiju konsultē par vajadzībām attiecībā uz veselības informāciju, par tehniskiem risinājumiem un pierādījumbāzētas veselības politikas veidošanas prioritātēm. Ekspertu grupai EGHI zināšanas jo īpaši būtu jāizmanto, vērtējot paraugprakses pārneses un īstenošanas procesu un iznākumus.

               (14)

               Lai valstu vidū nodrošinātu rezultatīvu paraugprakses un rīcībpolitiskas intervences pārnesi un īstenošanu, ekspertu grupai būtu jāsastāv no dalībvalstu iestādēm.

               (15)

               Būtu jānosaka noteikumi par ekspertu grupas locekļiem pieejamās informācijas izpaušanu.

               (16)

               Personas dati ekspertu grupai būtu jāapstrādā saskaņā ar Eiropas Parlamenta un Padomes Regulu (EK) Nr. 45/2001 (6).

               (17)

               Tā kā Komisijas ekspertu grupa “Veselības veicināšanas, slimību profilakses un nepārnēsājamu slimību pārvaldības koordinācijas grupa” nodarbosies ar jautājumiem, kuri patlaban ir ar Komisijas 2013. gada 30. jūlija Lēmumu, ar ko izveido Komisijas ekspertu grupu reto slimību jomā un atceļ Lēmumu 2009/872/EK, (“Lēmums, ar ko izveido Komisijas ekspertu grupu reto slimību jomā”) (7) izveidotās reto slimību ekspertu grupas pilnvarojuma tvērumā un ar Komisijas 2014. gada 3. jūnija Lēmumu, ar ko izveido Komisijas ekspertu grupu vēža apkarošanai un ar ko atceļ Lēmumu 96/469/EK (8), (“Lēmums, ar ko izveido Komisijas ekspertu grupu vēža apkarošanai”) izveidotās ekspertu grupas vēža apkarošanai pilnvarojuma tvērumā, šie lēmumi būtu jāatceļ.

               (18)

               Šim lēmumam ir lietderīgi noteikt piemērošanas periodu. Komisija laikus izskatīs piemērošanas perioda pagarināšanas lietderību,

         IR PIEŅĒMUSI ŠO LĒMUMU.
   1. pants
   Priekšmets
   Tiek izveidota ekspertu grupa “Veselības veicināšanas, slimību profilakses un nepārnēsājamu slimību pārvaldības koordinācijas grupa” (“grupa”).
   2. pants
   Uzdevumi
   Grupas uzdevumi ir:

               a)

               palīdzēt, tostarp ar konsultācijām, Komisijai uzņemties iniciatīvas tādas starpdalībvalstu koordinācijas sekmēšanā, kuras uzdevums ir Savienībā novērst nepārnēsājamo slimību radītas problēmas;

               b)

               konsultēt Komisiju, kā izraudzīties tādu paraugpraksi dalībvalstu atbalstam veselības veicināšanā, slimību profilaksē un nepārnēsājamu slimību pārvaldībā, kura tiktu pārnesta un īstenota, izmantojot ES veselības programmu vai citus Savienības finanšu instrumentus;

               c)

               atbalstīt Komisiju, kā pārraudzīt virzību uz “Ilgtspējīgas attīstības programmas 2030. gadam” ilgtspējīgas attīstības mērķa Nr. 3 “Nodrošināt veselīgu dzīvi un sekmēt labklājību visu vecumu iedzīvotājiem” sasniegšanu, jo īpaši attiecībā uz nepārnēsājamu slimību izraisītas mirstības mazināšanu;

               d)

               konsultēt Komisiju centienos koordinēt darbības, kas palīdz samazināt nepārnēsājamu slimību izraisītu pāragru mirstību;

               e)

               konsultēt Komisiju par to, kā veselības veicināšanā, slimību profilaksē un nepārnēsājamu slimību pārvaldībā plašāk ieviest pētniecības rezultātus;

               f)

               novērtēt iznākumus paraugprakses pārnesei un īstenošanai, kas notikušas sadarbībā ar Veselības informācijas ekspertu grupu, kura konsultēs par relevantiem veselības datiem veselības veicināšanas, slimību profilakses un nepārnēsājamu slimību pārvaldības jautājumos.

         3. pants
   Apspriešanās
   Komisija ar grupu var apspriesties visos 2. pantā minētajos jautājumos.
   4. pants
   Grupas locekļi
   1.   Grupā ir pa vienam loceklim no katras dalībvalsts. Dalībvalsts Komisiju informē par to, kuru iestādi tā ekspertu grupā nozīmējusi par savu locekli.
   2.   Katrs loceklis nominē vienu pastāvīgo pārstāvi un vienu aizstājēju, kuri ir ierēdņi vai publiskā sektora darbinieki. Locekļi šo informāciju paziņo Komisijai un atbild par to, lai to pārstāvji sniegtu augsta līmeņa speciālās zināšanas.
   3.   Atkarībā no grupas sanāksmju darba kārtības locekļi var pārstāvjus iecelt arī ad hoc kārtībā.
   5. pants
   Priekšsēdētājs
   Grupu vada Komisijas Veselības un pārtikas nekaitīguma ģenerāldirektorāta pārstāvis.
   6. pants
   Darbība
   1.   Grupa atbilstīgi horizontālajiem noteikumiem darbojas pēc Veselības un pārtikas nekaitīguma ģenerāldirektorāta vai citu Komisijas struktūrvienību lūguma, ja Veselības un pārtikas nekaitīguma ģenerāldirektorāts tam piekritis.
   2.   Grupas sanāksmes parasti notiek Komisijas telpās.
   3.   Sekretariāta pakalpojumus nodrošina Veselības un pārtikas nekaitīguma ģenerāldirektorāts. Grupas un apakšgrupu sanāksmēs var piedalīties ieinteresēti Komisijas ierēdņi no citām struktūrvienībām.
   4.   Vienojoties ar Veselības un pārtikas nekaitīguma ģenerāldirektorātu, grupa ar vienkāršu balsu vairākumu var pieņemt lēmumu par atklātām apspriedēm.
   5.   Apspriežu protokoliem par visiem darba kārtības punktiem un grupas sniegtajiem atzinumiem jābūt jēgpilniem un pilnīgiem. Protokolus priekšsēdētāja pārraudzībā sagatavo sekretariāts.
   6.   Atzinumus, ieteikumus vai ziņojumus grupa pieņem vienprātīgi. Balsojuma gadījumā tā rezultātu nosaka ar vienkāršu balsu vairākumu. Locekļiem, kuri balsojuši pret, ir tiesības pieprasīt, lai atzinumiem, ieteikumiem vai ziņojumiem pievieno dokumentu, kurā sniegts viņu nostājas pamatojuma kopsavilkums.
   7. pants
   Apakšgrupas
   1.   Veselības un pārtikas nekaitīguma direktorāts atbilstoši Komisijas noteiktajam darbuzdevumam īpašu jautājumu izskatīšanai var izveidot apakšgrupas. Apakšgrupas strādā saskaņā ar horizontālajiem noteikumiem un atskaitās grupai. Pēc apakšgrupu pilnvarojuma izpildes tās tiek likvidētas.
   2.   Locekļi par saviem pārstāvjiem apakšgrupās var nominēt ierēdņus vai publiskā sektora darbiniekus, kuri nav to pastāvīgie pārstāvji ekspertu grupā.
   8. pants
   Pieaicinātie eksperti
   Veselības un pārtikas nekaitīguma ģenerāldirektorāts darbam grupā vai apakšgrupās ad hoc kārtībā var pieaicināt ekspertus ar īpašām zināšanām darba kārtības jautājumā.
   9. pants
   Novērotāji
   1.   Grupas sanāksmēs novērotāja statusā var piedalīties pārstāvji no EBTA valstīm, kas ir EEZ līguma puses.
   2.   Priekšsēdētājs novērotāja statusu var piešķirt kandidātvalstīm un citām trešām valstīm, ja šādas valsts iesaiste ekspertu grupas darbā ir Savienības interesēs, jo īpaši balstoties uz starptautisku nolīgumu, administratīvu vienošanos vai Savienības tiesību aktiem. Novērotāja statusā ieceltās publiskās struktūras izvirza savus pārstāvjus.
   3.   Novērotāji un to pārstāvji ar priekšsēdētāja piekrišanu var piedalīties grupas apspriedēs un sniegt speciālas zināšanas. Tomēr tiem nav balsstiesību, un tie nevar piedalīties grupas ieteikumu vai atzinumu formulēšanā.
   10. pants
   Reglaments
   Vienojoties ar Veselības un pārtikas nekaitīguma direktorātu un pamatojoties uz tā priekšlikumu, grupa, balstoties uz ekspertu grupu darba standarta reglamentu un ievērojot horizontālos noteikumus, ar vienkāršu balsu vairākumu pieņem reglamentu.
   11. pants
   Dienesta noslēpums un klasificētas informācijas apstrāde
   Uz grupas un apakšgrupu locekļiem, kā arī pieaicinātajiem ekspertiem, attiecas dienesta noslēpuma neizpaušanas pienākums, kas saskaņā ar Līgumiem un to īstenošanas noteikumiem attiecas uz visiem iestāžu locekļiem un to darbiniekiem, kā arī Komisijas drošības noteikumi, kas attiecas uz Savienības klasificētās informācijas aizsardzību un ir noteikti Komisijas Lēmumā (ES, Euratom) 2015/443 (9) un (ES, Euratom) 2015/444 (10). Ja viņi šo pienākumu neievēro, Komisija var veikt visus nepieciešamos pasākumus.
   12. pants
   Pārredzamība
   1.   Grupa un tās apakšgrupas tiek reģistrētas Ekspertu grupu reģistrā.
   2.   Ekspertu grupu reģistrā par grupas sastāvu publicē šādus datus:

               a)

               dalībvalstu iestāžu nosaukumi;

               b)

               to publisko struktūru nosaukumi, kuras darbojas kā novērotāji.

         3.   Visus attiecīgos dokumentus, tostarp darba kārtību, protokolus un dalībnieku iesniegtos materiālus, dara pieejamus vai nu Ekspertu grupu reģistrā, vai norādot saiti no reģistra uz īpašu tīmekļvietni, kurā atrodama attiecīgā informācija. Piekļuve minētajām tīmekļvietnēm ir tāda, kurai nav vajadzīga lietotāja reģistrācija un kurai nav noteikti nekādi citi ierobežojumi. Pirms sanāksmes laikus publicē tās darba kārtību un citus informatīvus dokumentus, pēc sanāksmes savlaicīgi publicē tās protokolu. Izņēmumus prasībai par publicēšanu paredz tikai tad, ja uzskata, ka kāda dokumenta izpaušana varētu kaitēt Eiropas Parlamenta un Padomes Regulas (EK) Nr. 1049/2001 (11) 4. pantā definēto sabiedrības vai privāto interešu aizsardzībai.
   13. pants
   Sanāksmju izdevumi
   1.   Grupas vai tās apakšgrupu darbā iesaistītas personas par piedāvātajiem pakalpojumiem nesaņem atlīdzību.
   2.   Komisija iesaistītajām personām atlīdzina ar grupas vai apakšgrupas darbu saistītos ceļa un uzturēšanās izdevumus. Izdevumus atlīdzina saskaņā ar Komisijā spēkā esošajiem noteikumiem, nepārsniedzot pieejamās apropriācijas, ko Komisijas struktūrvienības saņēmušas saskaņā ar ikgadējo resursu sadalīšanas procedūru.
   14. pants
   Atcelšana
   Lēmums, ar ko izveido Komisijas ekspertu grupu reto slimību jomā, un Lēmums, ar ko izveido Komisijas ekspertu grupu vēža apkarošanai, tiek atcelti.
   15. pants
   Piemērojamība
   Šo lēmumu piemēro līdz 2023. gada 31. decembrim.

      Briselē, 2018. gada 17. jūlijā

            Komisijas vārdā –

            Komisijas loceklis

         Vytenis ANDRIUKAITIS

      (1)  OV C 74, 8.3.2011., 4. lpp.

      (2)  COM(2014) 215 final, 4.4.2014.

      (3)  COM(2016) 739 final, 22.11.2016.

      (4)  Eiropas Parlamenta un Padomes 2014. gada 11. marta Regula (ES) Nr. 282/2014, ar ko izveido trešo Savienības rīcības programmu veselības jomā (2014.–2020. gads) un atceļ Lēmumu Nr. 1350/2007/EK (OV L 86, 21.3.2014., 1. lpp.).

      (5)  Komisijas 2016. gada 30. maija Lēmums C(2016) 3301 final, ar ko nosaka horizontālus noteikumus attiecībā uz Komisijas ekspertu grupu izveidi un darbību.

      (6)  Eiropas Parlamenta un Padomes 2000. gada 18. decembra Regula (EK) Nr. 45/2001 par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti (OV L 8, 12.1.2001., 1. lpp.).

      (7)  Komisijas 2013. gada 30. jūlija Lēmums, ar ko izveido Komisijas ekspertu grupu reto slimību jomā un atceļ Lēmumu 2009/872/EK (OV C 219, 31.7.2013., 4. lpp.).

      (8)  Komisijas 2014. gada 3. jūnija Lēmums, ar ko izveido Komisijas ekspertu grupu vēža apkarošanai un ar ko atceļ Lēmumu 96/469/EK (OV C 167, 4.6.2014., 4. lpp.).

      (9)  Komisijas 2015. gada 13. marta Lēmums (ES, Euratom) 2015/443 par drošību Komisijā (OV L 72, 17.3.2015., 41. lpp.).

      (10)  Komisijas 2015. gada 13. marta Lēmums (ES, Euratom) 2015/444 par drošības noteikumiem ES klasificētas informācijas aizsardzībai (OV L 72, 17.3.2015., 53. lpp.).

      (11)  Eiropas Parlamenta un Padomes 2001. gada 30. maija Regula (EK) Nr. 1049/2001 par publisku piekļuvi Eiropas Parlamenta, Padomes un Komisijas dokumentiem (OV L 145, 31.5.2001., 43. lpp.).


title: Padomes Lēmums (ES, Euratom) 2018/1014 (2018. gada 13. jūlijs), ar ko ieceļ Eiropas Ekonomikas un sociālo lietu komitejas locekli, ko izvirzījusi Austrijas Republika

text:
               18.7.2018

               LV

               Eiropas Savienības Oficiālais Vēstnesis

               L 181/84

         PADOMES LĒMUMS (ES, Euratom) 2018/1014
   (2018. gada 13. jūlijs),
   ar ko ieceļ Eiropas Ekonomikas un sociālo lietu komitejas locekli, ko izvirzījusi Austrijas Republika
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 302. pantu,
   ņemot vērā Eiropas Atomenerģijas kopienas dibināšanas līgumu un jo īpaši tā 106.a pantu,
   ņemot vērā Austrijas valdības priekšlikumu,
   ņemot vērā Eiropas Komisijas atzinumu,
   tā kā:

               (1)

               Padome 2015. gada 18. septembrī un 2015. gada 1. oktobrī pieņēma Lēmumus (ES, Euratom) 2015/1600 (1) un (ES, Euratom) 2015/1790 (2), ar ko laikposmam no 2015. gada 21. septembra līdz 2020. gada 20. septembrim ieceļ Eiropas Ekonomikas un sociālo lietu komitejas locekļus.

               (2)

               Pēc Thomas DELAPINA kunga amata pilnvaru termiņa beigām ir atbrīvojusies Eiropas Ekonomikas un sociālo lietu komitejas locekļa vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2020. gada 20. septembrim, Judith VORBACH kundze, EU-Referentin der Arbeiterkammer Oberösterreich, tiek iecelta par Eiropas Ekonomikas un sociālo lietu komitejas locekli.
   2. pants
   Šis lēmums stājas spēkā tā pieņemšanas dienā.

      Briselē, 2018. gada 13. jūlijā

            Padomes vārdā –

            priekšsēdētājs

         H. LÖGER

      (1)  Padomes Lēmums (ES, Euratom) 2015/1600 (2015. gada 18. septembris), ar ko laikposmam no 2015. gada 21. septembra līdz 2020. gada 20. septembrim ieceļ Eiropas Ekonomikas un sociālo lietu komitejas locekļus (OV L 248, 24.9.2015., 53. lpp.).

      (2)  Padomes Lēmums (ES, Euratom) 2015/1790 (2015. gada 1. oktobris), ar ko laikposmam no 2015. gada 21. septembra līdz 2020. gada 20. septembrim ieceļ Eiropas Ekonomikas un sociālo lietu komitejas locekļus (OV L 260, 7.10.2015., 23. lpp.).


title: Padomes Lēmums (KĀDP) 2018/1087 (2018. gada 30. jūlijs), ar ko groza Lēmumu (KĀDP) 2016/849 par ierobežojošiem pasākumiem pret Korejas Tautas Demokrātisko Republiku

text:
                  31.7.2018

                  LV

                  Eiropas Savienības Oficiālais Vēstnesis

                  L 194/152

         PADOMES LĒMUMS (KĀDP) 2018/1087
         (2018. gada 30. jūlijs),
         ar ko groza Lēmumu (KĀDP) 2016/849 par ierobežojošiem pasākumiem pret Korejas Tautas Demokrātisko Republiku
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 29. pantu,
         ņemot vērā Savienības Augstās pārstāves ārlietās un drošības politikas jautājumos priekšlikumu,
         tā kā:

                     (1)

                     2016. gada 27. maijā Padome pieņēma Lēmumu (KĀDP) 2016/849 (1) par ierobežojošiem pasākumiem pret Korejas Tautas Demokrātisko Republiku.

                     (2)

                     Saskaņā ar Lēmuma (KĀDP) 2016/849 36. panta 2. punktu Padome ir pārskatījusi minētā lēmuma II, III, V un VI pielikumā izklāstīto sarakstā iekļauto personu un vienību sarakstu.

                     (3)

                     Padome secināja, ka Lēmums (KĀDP) 2016/849 būtu jāatjaunina, tostarp atsevišķi ieraksti attiecībā uz personām un vienībām, kas izklāstīti II un III pielikumā.

                     (4)

                     Tādēļ Lēmums (KĀDP) 2016/849 būtu attiecīgi jāgroza,

               IR PIEŅĒMUSI ŠO LĒMUMU.

            1. pants
            Lēmumu (KĀDP) 2016/849 groza šādi:

                        1)

                        lēmuma 23. panta 1. un 2. punktu aizstāj ar šādiem:

                           “23. pants

                              1.   Dalībvalstis veic pasākumus, kas vajadzīgi, lai to teritorijā neieceļotu un lai to robežas nešķērsotu:

                                          a)

                                          I pielikumā uzskaitītās Sankciju komitejas vai ANO Drošības padomes norādītās personas (arī to ģimenes locekļi) vai personas, kas rīkojas to vārdā vai vadībā, kuras ir atbildīgas par KTDR politiku – tostarp to atbalstot un veicinot – attiecībā uz tās kodolmateriālu, ballistisko raķešu vai citu masu iznīcināšanas ieroču programmām;

                                          b)

                                          personas, kas nav iekļautas I pielikumā, kā uzskaitīts II pielikumā, kas:

                                                      i)

                                                      ir atbildīgas par KTDR kodolmateriālu, ballistisko raķešu un citu masu iznīcināšanas ieroču programmām, tostarp to atbalstīšanu un veicināšanu, vai personas, kas rīkojas to vārdā vai vadībā;

                                                      ii)

                                                      sniedz finanšu pakalpojumus vai nodot tādus finanšu vai citus aktīvus vai līdzekļus uz dalībvalstu teritoriju, caur to vai no tās vai izmantojot dalībvalstu valstspiederīgo starpniecību, vai izmantojot saskaņā ar to tiesību aktiem izveidotu vienību starpniecību, vai ar personu vai to teritorijā esošu finanšu iestāžu starpniecību, kuri var sekmēt KTDR kodolmateriālu, ballistisko raķešu vai citu masu iznīcināšanas ieroču programmas;

                                                      iii)

                                                      ir iesaistītas, tostarp sniedzot finanšu pakalpojumus, ieroču un ar tiem saistīto visa veida materiālu vai tādu priekšmetu, materiālu, aprīkojuma, preču un tehnoloģiju piegādē KTDR vai no tās, ar ko varētu sekmēt KTDR kodolmateriālu, ballistisko raķešu vai citu masu iznīcināšanas ieroču programmas;

                                          c)

                                          personas, kuras nav iekļautas I pielikumā vai II pielikumā un kuras strādā I pielikumā vai II pielikumā uzskaitīto personu vai vienību vai to personu labā vai vadībā, kuras atbalsta izvairīšanos no sankcijām vai kuras pārkāpj ANO DPR 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) vai 2397(2017), vai šā lēmuma noteikumus, kā uzskaitīts šā lēmuma III pielikumā;

                                          d)

                                          tās personas un vienības, kas darbojas KTDR valdības vai Korejas Strādnieku partijas vārdā vai vadībā, attiecībā uz kurām Padome konstatē, ka tās ir saistītas ar KTDR kodolprogrammām vai ballistisko raķešu programmām vai ar citām darbībām, kuras ir aizliegtas ar ANO DPR 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) vai 2397(2017) un kuras nav uzskaitītas I, II vai III pielikumā, kā uzskaitīts šā lēmuma V pielikumā.

                              2.   Šā panta 1. punkta a) apakšpunktu nepiemēro, ja Sankciju komiteja katrā atsevišķā gadījumā konstatē, ka šāds ceļojums ir pamatots ar humanitāro vajadzību apsvērumiem, tostarp reliģiska pienākuma apsvērumiem, vai ja Sankciju komiteja secina, ka šāds izņēmums citādi sekmētu ANO DPR 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) vai 2397(2017) mērķu sasniegšanu.”;

                        2)

                        lēmuma 27. panta 1. punktu aizstāj ar šādu:

                           “1.   Iesaldē visus līdzekļus un saimnieciskos resursus, kas ir šādu personu un vienību tiešā vai netiešā īpašumā vai valdījumā, turējumā vai kontrolē:

                                       a)

                                       I pielikumā uzskaitītās Sankciju komitejas vai ANO Drošības padomes norādītās personas un vienības, kuras ir iesaistītas vai sniedz tām atbalstu, tostarp ar nelikumīgu līdzekļu palīdzību, KTDR kodolmateriālu, ballistisko raķešu vai citu masu iznīcināšanas ieroču programmās, vai personas vai vienības, kas rīkojas to vārdā vai vadībā, vai tādas vienības, kas atrodas to īpašumā vai kontrolē, tostarp ar nelikumīgiem līdzekļiem;

                                       b)

                                       personas un vienības, kas nav iekļautas I pielikumā, kā uzskaitīts II pielikumā, kas:

                                                   i)

                                                   ir atbildīgas par KTDR kodolmateriālu, ballistisko raķešu vai citu masu iznīcināšanas ieroču programmām, tostarp atbalstot vai veicinot tās, vai personas vai vienības, kas rīkojas to vārdā vai vadībā, vai vienības, kas ir to īpašumā vai kontrolē, vai personas vai vienības, kas rīkojas to vārdā vai vadībā, vai tādas vienības, kas atrodas to īpašumā vai kontrolē, tostarp ar nelikumīgiem līdzekļiem;

                                                   ii)

                                                   uz dalībvalstu teritoriju, caur to vai no tās, vai izmantojot dalībvalstu valstspiederīgo starpniecību, vai izmantojot saskaņā ar to tiesību aktiem izveidotu vienību starpniecību, vai ar personu vai to teritorijā esošu finanšu iestāžu starpniecību, sniedz finanšu pakalpojumus vai nodod finanšu vai citus aktīvus vai līdzekļus, kuri varētu sekmēt KTDR kodolmateriālu, ballistisko raķešu vai citu masu iznīcināšanas ieroču programmas, vai personas vai vienības, kas rīkojas to vārdā vai vadībā, vai tādas vienības, kas atrodas to īpašumā vai kontrolē;

                                                   iii)

                                                   ir iesaistītas, tostarp sniedzot finanšu pakalpojumus, ieroču un ar tiem saistīto visa veida materiālu vai tādu priekšmetu, materiālu, aprīkojuma, preču un tehnoloģiju piegādē KTDR vai no tās, ar ko varētu sekmēt KTDR kodolmateriālu, ballistisko raķešu vai citu masu iznīcināšanas ieroču programmas;

                                       c)

                                       personas un vienības, kuras nav iekļautas I pielikumā vai II pielikumā un kuras strādā I pielikumā vai II pielikumā uzskaitīto personu vai vienību vai to personu labā vai vadībā, kuras atbalsta izvairīšanos no sankcijām vai kuras pārkāpj ANO DPR 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) vai 2397(2017), vai šā lēmuma noteikumus, kā uzskaitīts šā lēmuma III pielikumā;

                                       d)

                                       KTDR valdības vai Korejas Strādnieku partijas vienības, vai personas vai vienības, kas darbojas to vārdā vai vadībā, vai vienības, kas ir to īpašumā vai kontrolē, attiecībā uz kurām Padome konstatē, ka tās ir saistītas ar KTDR kodolprogrammām vai ballistisko raķešu programmām vai ar citām darbībām, kuras ir aizliegtas ar ANO DPR 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) vai 2397(2017) un uz kurām neattiecas I, II vai III pielikums, kā uzskaitīts šā lēmuma V pielikumā.”;

                        3)

                        lēmuma 34. panta 2. punktu aizstāj ar šādu:

                           “2.   Ja Padome nolemj uz personu vai vienību attiecināt 18.b panta 4. vai 5. punktā, 23. panta 1. punkta b), c) vai d) apakšpunktā vai 27. panta 1. punkta b), c) vai d) apakšpunktā minētos pasākumus, tā attiecīgi groza II, III, V vai VI pielikumu.”;

                        4)

                        lēmuma 35. pantu aizstāj ar šādu:

                           “35. pants

                              1.   Šā lēmuma I, II, III, IV, V un VI pielikumā norāda pamatojumu personu, vienību un kuģu iekļaušanai sarakstā, kā noteikusi ANO Drošības padome vai Sankciju komiteja attiecībā uz I un IV pielikumu.

                              2.   Šā lēmuma I, II, III, IV, V un VI pielikumā iekļauj arī vajadzīgo informāciju attiecīgo personu, vienību vai kuģu identificēšanai, ja tāda ir pieejama, kā noteikusi Drošības padome vai Sankciju komiteja attiecībā uz I un IV pielikumu. Attiecībā uz personām šāda informācija var saturēt vārdus un uzvārdus, arī pieņemtus vārdus, dzimšanas datumu un vietu, valstspiederību, pases un personas apliecības numuru, dzimumu, adresi (ja tā ir zināma) un amatu vai profesiju. Attiecībā uz vienībām šāda informācija var ietvert nosaukumus, reģistrācijas vietu un datumu, reģistrācijas numuru un darījumdarbības vietu. Lēmuma I pielikumā ietver arī datumu, kad ANO Drošības padome vai Sankciju komiteja tās ir iekļāvusi sarakstā.”;

                        5)

                        lēmuma 36. panta 2. punktu aizstāj ar šādu:

                           “2.   Pasākumus, kas minēti 18.b panta 4. un 5. punktā, 23. panta 1. punkta b), c) un d) apakšpunktā un 27. panta 1. punkta b), c) un d) apakšpunktā, pārskata regulāri un vismaz reizi 12 mēnešos. Tos pārstāj piemērot attiecībā uz attiecīgām personām un vienībām, ja Padome saskaņā ar 33. panta 2. punktā minēto procedūru secina, ka vairs nav spēkā nosacījumi to piemērošanai.”;

                        6)

                        Lēmuma (KĀDP) 2016/849 II un III pielikumu groza tā, kā izklāstīts šā lēmuma pielikumā.

            2. pants
            Šis lēmums stājas spēkā dienā, kad to publicē Eiropas Savienības Oficiālajā Vēstnesī.

            Briselē, 2018. gada 30. jūlijā

                  Padomes vārdā –

                  priekšsēdētājs

               G. BLÜMEL

            (1)  Padomes Lēmums (KĀDP) 2016/849 (2016. gada 27. maijs) par ierobežojošiem pasākumiem pret Korejas Tautas Demokrātisko Republiku un ar ko atceļ Lēmumu 2013/183/KĀDP (OV L 141, 28.5.2016., 79. lpp.).

            PIELIKUMS

               1.
               Lēmuma (KĀDP) 2016/849 II pielikuma sadaļas “I. Personas un vienības, kas ir atbildīgas par KTDR kodolmateriālu, ballistisko raķešu vai citu masu iznīcināšanas ieroču programmām, vai personas vai vienības, kas rīkojas to vārdā vai vadībā, vai vienības, kas ir to īpašumā vai kontrolē” apakšsadaļu “A. Personas” groza šādi:

                           a)

                           esošos ierakstus pārnumurē 1.–30.;

                           b)

                           attiecīgos ierakstus aizstāj ar šādiem:

                                       Vārds, uzvārds

                                       Pieņemts vārds

                                       Identifikācijas informācija

                                       Sarakstā iekļaušanas datums

                                       Pamatojums

                                       “3.

                                          HYON Chol-hae

                                          HYON Chol Hae

                                       Dzimšanas datums: 1934. gads
                                       Dzimšanas vieta: Manchuria, Ķīna

                                       22.12.2009.

                                       Korejas Tautas armijas maršals kopš 2016. gada aprīļa. Bijušais Korejas Tautas armijas Vispārīgās politikas departamenta direktora vietnieks (nelaiķa Kim Jong-Il militārais padomnieks). 2016. gada maijā Korejas Darbaļaužu partijas (KDP) 7. kongresā, kurā tika pieņemts lēmums turpināt KTDR kodolprogrammu, viņš tika ievēlēts par KDP Centrālās komitejas locekli.

                                       6.

                                          PAK Jae-gyong

                                          Chae-Kyong

                                          PAK Jae Gyong

                                       Dzimšanas datums: 1933. gads
                                       Pases numurs: 554410661

                                       22.12.2009.

                                       Bijušais Tautas bruņoto spēku Vispārīgās politikas departamenta direktora vietnieks un bijušais Tautas bruņoto spēku Loģistikas biroja direktora vietnieks (nelaiķa Kim Jong-II militārais padomnieks). Bija klāt KIM Jong Un veiktajā Stratēģisko raķešspēku (Strategic Rocket Force) pavēlniecības inspicēšanā. Korejas Darbaļaužu partijas Centrālās komitejas loceklis.

                                       16.

                                          KIM Jong-gak

                                          KIM Jong Gak

                                       Dzimšanas datums: 20.7.1941.
                                       Dzimšanas vieta: Pyongyang, KTDR

                                       20.5.2016.

                                       Bijušais Korejas Tautas armijas Vispārīgās politikas departamenta direktors. Korejas Tautas armijas vicemaršals, Kim Il-Sung vārdā nosauktās Militārās universitātes rektors, Korejas Darbaļaužu partijas Centrālās militārās komisijas, kura ir viena no svarīgākajām struktūrām valsts aizsardzības jautājumos KTDR, bijušais loceklis. Šajā statusā atbildīgs par atbalsta sniegšanu KTDR kodolmateriālu, ballistisko raķešu vai citu masu iznīcināšanas ieroču programmām vai to veicināšanu.

                                       18.

                                          KIM Won-hong

                                          KIM Won Hong

                                       Dzimšanas datums: 7.1.1945.
                                       Dzimšanas vieta: Pyongyang, KTDR
                                       Pases Nr.: 745310010

                                       20.5.2016.

                                       Ģenerālis. Korejas Tautas armijas Vispārīgās politikas departamenta pirmais direktora vietnieks. Bijušais Valsts drošības departamenta direktors. Bijušais Valsts drošības ministrs. Loceklis Korejas Darbaļaužu partijas Centrālajā Militārajā komisijā un Valsts aizsardzības komisijā, kura bija svarīga KTDR valsts aizsardzības jautājumu struktūra, pirms to reformēja par Valsts lietu komisiju (SAC); tās ir svarīgākās KTDR valsts aizsardzības jautājumu struktūras. Šajā statusā atbildīgs par atbalsta sniegšanu KTDR kodolmateriālu, ballistisko raķešu vai citu masu iznīcināšanas ieroču programmām vai to veicināšanu.

                                       21.

                                          SON Chol-ju

                                          SON Chol Ju

                                       20.5.2016.

                                       Korejas Tautas armijas ģenerālpulkvedis. Direktora vietnieks, kas atbild par Korejas Tautas armijas organizāciju, un bijušais Gaisa spēku un pretgaisa aizsardzības spēku politiskais direktors, kas pārrauga modernizēto pretgaisa aizsardzības raķešu attīstību. Šajā statusā atbildīgs par atbalsta sniegšanu KTDR kodolmateriālu, ballistisko raķešu vai citu masu iznīcināšanas ieroču programmām vai to veicināšanu.”

               2.

                  Lēmuma (KĀDP) 2016/849 II pielikuma sadaļas “I. Personas un vienības, kas ir atbildīgas par KTDR kodolmateriālu, ballistisko raķešu vai citu masu iznīcināšanas ieroču programmām, vai personas vai vienības, kas rīkojas to vārdā vai vadībā, vai vienības, kas ir to īpašumā vai kontrolē” apakšsadaļā “B. Vienības” esošos ierakstus pārnumurē 1.–5.

               3.
               Lēmuma (KĀDP) 2016/849 II pielikuma sadaļas “II. Personas un vienības, kas sniedz finansiālus pakalpojumus vai nodrošina aktīvu vai līdzekļu pārskaitījumus, ar kuriem varētu sniegt ieguldījumu KTDR kodolmateriālu, ballistisko raķešu vai citu masu iznīcināšanas ieroču programmās” apakšsadaļu “A. Personas” groza šādi:

                           a)

                           attiecīgos ierakstus aizstāj ar šādiem:

                                       Vārds, uzvārds

                                       Pieņemts vārds

                                       Identifikācijas informācija

                                       Sarakstā iekļaušanas datums

                                       Pamatojums

                                       “10.

                                          DJANG Tcheul Hy

                                          JANG Tcheul-hy, JANG Cheul-hy, JANG Chol-hy, DJANG Cheul-hy, DJANG Chol-hy, DJANG Tchoul-hy, KIM Tcheul-hy

                                       Dzimšanas datums: 11.5.1950.
                                       Dzimšanas vieta: Kangwon

                                       20.4.2018.

                                          DJANG Tcheul Hy kopā ar vīru KIM Yong Nam, dēlu KIM Su Gwang un vedeklu KIM Kyong Hui ir bijusi iesaistīta maldinošas finanšu prakses modelī, ar kuru varētu sniegt ieguldījumu KTDR kodolmateriālu, ballistisko raķešu vai citu masu iznīcināšanas ieroču programmās. Viņai piederēja vairāki bankas konti Savienībā, kurus viņas dēls KIM Su Gwang atvēra uz viņas vārda. Viņa bija iesaistīta arī vairākos bankas pārskaitījumos no savas vedeklas KIM Kyong Hui kontiem uz bankas kontiem ārpus Savienības.

                                       11.

                                          KIM Su Gwang

                                          KIM Sou-Kwang, KIM Sou-Gwang, KIM Son- Kwang, KIM Su- Kwang, KIM Soukwang

                                       Dzimšanas datums: 18.8.1976.
                                       Dzimšanas vieta: Pyongyang, KTDR
                                       Diplomāts KTDR vēstniecībā Baltkrievijā

                                       20.4.2018.

                                       Ekspertu grupa KIM Su Gwang identificējusi kā Galvenā izlūkošanas biroja aģentu; minēto biroju Apvienoto Nāciju Organizācija ir iekļāvusi sarakstā. Ekspertu grupa viņu un viņa tēvu KIM Yon Nam identificējusi kā personas, kas ir iesaistījušās maldinošas finanšu prakses modelī, ar kuru varētu sniegt ieguldījumu KTDR kodolmateriālu, ballistisko raķešu vai citu masu iznīcināšanas ieroču programmās. KIM Su Gwang ir atvēris daudzus bankas kontus vairākās dalībvalstīs, arī uz ģimenes locekļu vārda. Savā diplomāta darbības laikā viņš ir bijis iesaistīts dažādos lielos bankas pārskaitījumos uz bankas kontiem Savienībā vai uz kontiem ārpus Savienības, tostarp uz kontiem, kas atvērti uz viņa sievas KIM Kyong Hui vārda.”;

                           b)

                           ierakstus pārnumurē 1.–6.

               4.
               Lēmuma (KĀDP) 2016/849 III pielikuma sadaļas “To personu saraksts, kas minētas 23. panta 1. punkta c) apakšpunktā un 27. panta 1. punkta c) apakšpunktā” apakšsadaļā “A. Personas” attiecīgo ierakstu aizstāj ar šādu:

                           Vārds, uzvārds

                           Informācija identifikācijai

                           Sarakstā iekļaušanas datums

                           Pamatojums

                           “4.

                              JON Chol Young

                           jeb JON Chol Yong

                           Pases Nr.: 563410192
                           Diplomāts KTDR vēstniecībā Angolā
                           Dzimšanas datums: 30.4.1975.

                           22.1.2018.

                           Uzņēmuma Green Pine Associated Corporation pārstāvis Angolā un KTDR akreditēts diplomāts Angolā.

                              Green Pine iekļauts ANO sankciju sarakstā saistībā ar tā darbībām, tostarp ANO noteiktā ieroču embargo pārkāpumiem. Green Pine ir arī piedalījies sarunās par Angolas jūras spēku kuģu renovācijas līgumiem, pārkāpjot Apvienoto Nāciju Organizācijas Drošības padomes rezolūcijās paredzētos aizliegumus.”


title: Padomes Lēmums (ES) 2018/1069 (2018. gada 26. jūlijs) par to, lai Savienības vārdā parakstītu un provizoriski piemērotu protokolu, ar kuru īsteno Partnerattiecību nolīgumu zivsaimniecības nozarē starp Eiropas Savienību un Kotdivuāras Republiku (2018–2024)

text:
                  31.7.2018

                  LV

                  Eiropas Savienības Oficiālais Vēstnesis

                  L 194/1

         PADOMES LĒMUMS (ES) 2018/1069
         (2018. gada 26. jūlijs)
         par to, lai Savienības vārdā parakstītu un provizoriski piemērotu protokolu, ar kuru īsteno Partnerattiecību nolīgumu zivsaimniecības nozarē starp Eiropas Savienību un Kotdivuāras Republiku (2018–2024)
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 43. pantu saistībā ar 218. panta 5. punktu,
         ņemot vērā Eiropas Komisijas priekšlikumu,
         tā kā:

                     (1)

                     2008. gada 17. martā Padome ir pieņēmusi Regulu (EK) Nr. 242/2008 (1), ar ko noslēdz Partnerattiecību nolīgumu zivsaimniecības nozarē starp Kotdivuāras Republiku un Eiropas Kopienu (2) (“nolīgums”). Pēc tam nolīgums tika automātiski atjaunots un ir joprojām spēkā.

                     (2)

                     Nolīguma līdzšinējā protokola darbības termiņš ir beidzies 2018. gada 30. jūnijā.

                     (3)

                     Komisija Savienības vārdā ir risinājusi sarunas par jaunu protokolu, ar kuru īsteno nolīgumu (“protokols”). Protokols tika parafēts 2018. gada 16. martā.

                     (4)

                     Protokola mērķis ir ļaut Savienībai un Kotdivuāras Republikai (“Kotdivuāra”) ciešāk sadarboties, lai veicinātu ilgtspējīgas zivsaimniecības politiku, zvejas resursu atbildīgu izmantošanu Kotdivuāras ūdeņos un atbalstītu Kotdivuāras centienus attīstīt jūras nozaru ekonomiku.

                     (5)

                     Tāpēc protokols būtu jāparaksta.

                     (6)

                     Lai nodrošinātu Savienības kuģu zvejas darbību raitu uzsākšanu, protokols būtu jāpiemēro provizoriski, kamēr tiek pabeigtas procedūras, lai tas stātos spēkā,

               IR PIEŅĒMUSI ŠO LĒMUMU.

            1. pants
            Ar šo atļauj Savienības vārdā parakstīt protokolu, ar kuru īsteno Partnerattiecību nolīgumu zivsaimniecības nozarē starp Eiropas Savienību un Kotdivuāras Republiku, ņemot vērā minētā protokola noslēgšanu.
            Protokola teksts ir pievienots šim lēmumam.

            2. pants
            Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības vārdā parakstīt protokolu.

            3. pants
            Saskaņā ar protokola 13. pantu protokolu piemēro provizoriski, sākot no tā parakstīšanas dienas, kamēr tiek pabeigtas procedūras, lai tas stātos spēkā.

            4. pants
            Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

            Briselē, 2018. gada 26. jūlijā

                  Padomes vārdā –

                  priekšsēdētājs

               G. BLÜMEL

            (1)  Padomes Regula (EK) Nr. 242/2008 (2008. gada 17. marts) par to, lai noslēgtu Partnerattiecību nolīgumu zivsaimniecības nozarē starp Eiropas Kopienu un Kotdivuāras Republiku (OV L 75, 18.3.2008., 51. lpp.).

            (2)  OV L 48, 22.2.2008., 41. lpp.


title: Padomes Lēmums (KĀDP) 2018/1082 (2018. gada 30. jūlijs), ar ko groza Lēmumu (KĀDP) 2016/610 par Eiropas Savienības militāru apmācības misiju Centrālāfrikas Republikā

text:
                  31.7.2018

                  LV

                  Eiropas Savienības Oficiālais Vēstnesis

                  L 194/140

         PADOMES LĒMUMS (KĀDP) 2018/1082
         (2018. gada 30. jūlijs),
         ar ko groza Lēmumu (KĀDP) 2016/610 par Eiropas Savienības militāru apmācības misiju Centrālāfrikas Republikā
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 42. panta 4. punktu un 43. panta 2. punktu,
         ņemot vērā Savienības Augstās pārstāves ārlietās un drošības politikas jautājumos priekšlikumu,
         tā kā:

                     (1)

                     2016. gada 19. aprīlī Padome pieņēma Lēmumu (KĀDP) 2016/610 (1), ar kuru izveidoja Eiropas Savienības KDAP militāru apmācības misiju Centrālāfrikas Republikā (EUTM RCA) ar pilnvarām un atsauces summu laikam līdz 24 mēnešiem pēc tam, kad misija sasniedz pilnīgas operatīvās spējas, t. i., līdz 2018. gada 19. septembrim.

                     (2)

                     Pēc misijas stratēģiskās pārskatīšanas Politikas un drošības komiteja ieteica EUTM RCA pilnvaras grozīt un pagarināt līdz 2020. gada 19. septembrim.

                     (3)

                     Būtu attiecīgi jāgroza Padomes Lēmums (KĀDP) 2016/610.

                     (4)

                     Saskaņā ar 5. pantu Protokolā par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un rīcību izstrādē un īstenošanā. Tādēļ Dānija nepiedalās šā lēmuma pieņemšanā, un Dānijai tas nav saistošs un nav jāpiemēro, un tā nepiedalās šīs misijas finansēšanā,

               IR PIEŅĒMUSI ŠO LĒMUMU.

            1. pants
            Lēmumu (KĀDP) 2016/610 groza šādi:

                        a)

                        lēmuma 1. panta 2. punkta a) apakšpunktu aizstāj ar šādu:

                                    “a)

                                    stratēģiskas konsultācijas Prezidenta kabinetam, Aizsardzības ministrijai, militārajam štābam un bruņotajiem spēkiem un konsultācijas par civilo un militāro sadarbību, tostarp Iekšlietu ministrijai un Žandarmērijai;”;

                        b)

                        lēmuma 10. panta 2. punktu aizstāj ar šādu:

                           “2.   Finanšu atsauces summa EUTM RCA kopējo izmaksu segšanai laikposmā līdz 2018. gada 19. septembrim ir 18 180 000 EUR. Lēmuma (KĀDP) 2015/528 25. panta 1. punktā minētā atsauces summas procentuālā daļa ir 15 %, un minētā lēmuma 34. panta 3. punktā minētā procentuālā daļa ir 60 % saistībām un 15 % maksājumam.

                           3.   Finanšu atsauces summa EUTM RCA kopējo izmaksu segšanai laikposmā no 2018. gada 20. septembra līdz 2020. gada 19. septembrim ir 25 439 596 EUR. Lēmuma (KĀDP) 2015/528 25. panta 1. punktā minētā atsauces summas procentuālā daļa ir 0 %, un minētā lēmuma 34. panta 3. punktā minētā procentuālā daļa ir 30 % saistībām un 0 % maksājumam.”;

                        c)

                        lēmuma 13. panta 2. punktu aizstāj ar šādu:

                           “2.   EUTM RCA darbība beidzas 2020. gada 19. septembrī.”

            2. pants
            Šis lēmums stājas spēkā tā pieņemšanas dienā.

            Briselē, 2018. gada 30. jūlijā

                  Padomes vārdā –

                  priekšsēdētājs

               G. BLÜMEL

            (1)  OV L 104, 20.4.2016., 21. lpp.